TREENIMUIJA: Oon aivan intona! Tulis jo elokuu ;)\nOon aivan intona! Tulis jo elokuu ;)\nIlmoittauduin tänään menemään ystäväni kanssa elokuun lopussa NRJ Workoutiin Helsinkiin. Mä oon niin intona! Kokonaista 2 päivää hullua treenaamista hyvän ystävän kanssa Helsingissä. Voiko olla mitään siistimpää!?\nNRJ Workout Helsinki on siis kaksipäiväinen ryhmäliikuntatapahtuma, joka järjestetään elokuun lopussa. Ryhmäliikuntatunteja on yli 30 mistä valita, LesMillsiä, eri joogamuotoja, TRX-harjoittelua ym. Perjantai-illan loppuhuipentumana on RÄHINÄ TREENI, jossa Elastinen, Brädi ja Uniikki vetävät live-esiintymisen johon on tehty valmis koreografia treeniä varten. Saa nähdä onko Elastinen tehnyt ihan hullun treenin ;)\nValitsin mun ryhmäliikuntatunneiksi seuraavat:\nKlo 15 TRX functional circuit\nKlo 16 Functionality core\nKlo 17 Yin&Yang jooga\nKlo 18 Rähinä Treeni\nKlo 10 Functional Mobility\nKlo 11 C-workout total (tai Flow yoga beats)\nKlo 12:30 BodyAttack\nKlo 13:30 Luento\nKlo 14 Movement mobility\nKlo 16 Body control\nKlo 17 BodyBalance\nNiin siistä!! :) :) TRX:ää kokeilen innoissani, sillä en ole TRX:n kanssa treenannut enkä oikein tiedä miten sitä välinettä käytetään. Tiedän vain sen vatsalihasliikkeen missä ollaan lankkuasennossa kädet suorian ja jalat laitetaan niihin remmeihin ja vedetään polvia kohti rintaa. Salillamme on niitä TRX remmejä, mutta en ole kehdannut mennä niitä käyttämään etten näytä ihan juntilta :D Lotta kirjoittaa Tykytyksiä -blogissaan monesti TRX-treeneistään ja se vaikuttaa tosi rankalta ja tehokkaalta treenimuodolta.\nLisäksi minua kiinnostaa nuo monet toiminnalliset treenit ja joogat. Meinasin ensin, etten yhtänä LesMills -tuntia ota, mutta Jukurin Kimmo vetää lauantain BodyAttackin niin sinne on pakko mennä. Pari vuotta sitten voitin matkan Voicella on lentokone -kilpailussa Marbellaan jossa treenailtiin kaksi kertaa päivässä ja Kimmo oli matkassa mukana Vainion Tiinan kanssa vetämässä meille LesMillsin tunteja.\nLisäksi lauantaille paras lopetus on klo 17 alkava BodyBalance, lemppariryhmäliikuntatuntini. Sen jälkeen olo on varmasti aivan huikean mieletön viikonlopun treeneistä ja fiiliksistä.\nLähettänyt Tiina V klo 20:48\nGlada och klara vappen! :) Ja vähän vappuhabaa ja ...\nGluteeniton fetapiirakka astetta terveellisemmällä...\nKaiholla muistelen eilisiä ruokiani ja pirteää olo...\nMielen tyhjennystä Crossfitissä ja BodyBalancessa\nParas maidoton välipala on löytynyt!\nNyt voin kai itseäni kuntosalivalmentajaksi kutsua...\nPääsiäisviikon treenipäiväkirjaa ja fiiliksiä\nRuoka-aineita jotka puhdistavat kehoa + Nyt -20 % ...\nArkiruokaa kanasta ja riisistä + bataattirieskat m...\nKevään värinen smoothie :)\nNopeat kookos-kaurakeksit (G, L)\n5 helppoa ruokavaliomuutosta joilla laihtuu varmas...\nVinkkejä aloittelijalle saavuttaa 5 km juoksukunto...\nHedelmäinen chia-cashewmousse (raaka)\nHullu UFC kyykky/punnerrustreeni PlayStationilla\nRaaka banaani-mansikkahyve tahi -mousse\nSunnuntain urheiluja ja ruokia + Kuntosalivalmenta...\nKeväinen maksan puhdistus kiinalaisen lääketieteen...\nPostia rapakon takaa\nNälkäisenä ruokakaupassa - näiden ruokahimojen kau...\nBanaanipannarit ja uusi tukka :)


Lähimmäisen päivä - evl.fi\nLähimmäisen päivää vietetään sunnuntaina 29.8.2021. Päivää on vietetty vuodesta 1980. Teemana on tänä vuonna vapaaehtoisuus.\nVapaaehtoistoiminnalla on myös kirkon piirissä jatkuvasti kasvava merkityksensä. Sen voimin toteutetaan seurakunnissa diakoniaa ja lähimmäispalvelua, pyhäkouluja, myyjäisiä ja juhlia sekä musiikki- ja isostoimintaa. Myös vakiintuneet tapahtumat kuten Palveleva puhelin ja Yhteisvastuukeräys toimivat suurelta osin vapaaehtoisten panoksella.\nVapaaehtoistoiminnan avulla halutaan saada aikaiseksi hyvää joko yksittäisten ihmisten tai yhteisöjen elämässä. Vapaaehtoisuus kuuluu seurakunnan perusolemukseen. Se kasvattaa, vahvistaa yhteisöllisyyttä ja antaa merkitystä elämään. Vapaaehtoisena on mahdollista vaikuttaa ja osallistua toiminnan suunnitteluun yhdessä työntekijöiden kanssa.\nLähimmäisen päivän pääpaino on messussa, vaikka seurakunnat järjestävätkin jonkin verran myös oheistapahtumia. Monissa seurakunnissa vapaaehtoisia kiitetään juuri lähimmäisen päivänä heidän tekemästään arvokkaasta työstä.\nTälle sivustolle päivitetään jumalanpalveluksessa hyödynnettävää materiaalia sekä teemaan sopivia toimintaideoita ja kirjoituksia. Lähetä oma ideasi jaettavaksi irene.nummela@evl.fi.\nLähimmäisen päivän Raamatun tekstit, virsi suositukset ja rukoukset\nKansalaiareena on vapaaehtoistoiminnan yhteiskunnallinen vaikuttaja


Tasot - BastiOne\nEcolam Oy on toiminut Hahleen työtasoja valmistavana tehtaana vuodesta 1989. Ecolamin laminaattitasot sekä ovet edustavat korkeinta mahdollista kansainvälistä laatua. Materiaaleina käytetään suomalaista lastulevyä ja Euroopasta toimitettuja huippuvalmistajien laminaattipintoja. Merkittävä tuoteryhmä on laadukkaat Kabinetti-liukuovet ja niihin liittyvät säilytysjärjestelmät. Mallistossa on myös massiivipuutasoja ja alumiinikehäisiä lasiovia.\nValitse näyttävyyttä keittiöösi laadukkailla laminaattitasoilla!\nVärien ja muotojen monipuolisuus takaavat sinulle mahdollisuuden suunnitella yksilöllisen ja viihtyisän keittiön useilla tyylikkäillä tasoratkaisuilla. Tasokokonaisuuden voi viimeistellä erilaisilla reunavaihtoehdoilla, valikoimissamme on mm. taivereuna, suora laminaattireuna, alumiininvärinen ABS-nauha. Laminaattityötasot ovat saatavana 30 mm ja 40 mm paksuisena. Osa kuoseista on saatavana myös 20 mm paksuisena pinnanvärisellä tai vaneri-imitaatio ABS-nauhalla. Tarkasta saatavuudet tuotekohtaisesti. Kaikki tasovärit on saatavissa myös 9,6 mm paksuisena välitilalevynä.\nYlellisyyttä ja laatua parhaista materiaaleista.\nEcolam-puutasot on valmistettu parhaista materiaaleista juuri oikeanlaiseen käyttötarkoitukseen. Ylellinen ja laadukas massiivilankkurakenne on rauhallisen ja tyylikkään näköinen sekä miellyttävän tuntuinen. Tasot toimitetaan valmiiksi hiottuina ja öljyttyinä. Säännöllinen hoito säilyttää tasojen pinnat kauniina ja uuden veroisena.\nMateriaali on erittäin kestävä, hygieeninen, helppohoitoinen sekä 100% vedenpitävä.\n• Ecolam-kompakti-tasot ovat 12 mm paksuja, sisäosa musta. Pintamuotoina lohko ja väre.\n• Reunassa loiva pyöristys\n• Altaan ja lieden aukot mahdollisia, huullos alta, huullos päältä sekä päältäkiinnitys Ecolamilla\n• Liitoskoneistus ilman liitosheloja\n• Levyt molemmilta puolin pinnanvärisiä, mutta takapuoli värepinnalla\n• Levy on työstettävissä pistosahalla/pyörösahanterillä\n• Levyn pituus max 4100mm\nVedenpitävät välitilalevyt vaativiinkin kohteisiin.\nSPA-levy soveltuu erittäin hyvin käytettäväksi keittiön välitilassa. Se on kehitetty korkeaa kosteudenkestoa vaativiin kohteisiin. Levyn parhaita ominaisuuksia on myös sen keveys ja helppo työstettävyys. Levyllä saa aikaan nopeasti valmista keittiössä.\nSpa-levyn pintamateriaalina on 1 mm vahvuinen Resopal korkeapainelaminaatti ja runkomateriaalina 5,8 mm Symalite lasikuitulevy. Kaikki levyn valmistuksessa käytetyt komponentit ovat 100% vedenpitäviä.\nLevymalliston suunnittelussa on käytetty Resopal-malliston uusimpia sävyjä ja pintamuotoja. Mallisto koostuu 13 eri kuosista.\nSpa-levy tarjoaa vaihtoehdon myös kylpyhuoneiden seinäverhoiluihin.\nKatso Spa välitilalevymme\nPaljon kuosivaihtoehtoja ja helppo asennus\nVälitilalevy kestää kolhut ja kosteuden ja on lisäksi kaunis sisustuselementti. Kaikki laminaattitasojen värit on saatavissa myös 9,6 mm paksuisena välitilalevynä lastulevyrungolla.\nKuosivaihtoehdot ovat samat kuin laminaattitasoillakin.


Kiekkoarvostelu: Discmania MD – Frisbeegolfkurssi\nKiekkoarvostelu: Discmania MD\nDiscmania MD – Yleistä\nOtin ensimmäiseksi kiekoksi arvosteluun Discmania MD lähestymiskiekon. Tämä kiekko on ollut minulla jo jonkin aikaa joten olen ehtinyt tutustua siihen todella hyvin.\nKatsotaan ensin mitä Discmania itse sanoo kiekosta:\nEli suomeksi lyhennettynä kiekon pitäisi sopia kaiken tasoisille pelaajille. Kiekko on suoralentoinen eri heittonopeuksilla ja se pystyy pitämään hyvin sen kulman missä kiekko heitetään.\nKatsotaan miten hyvin lupaukset pitivät testeissä!\nDiscmania MD – Muovi\nKiekkoa saa ainoastaan C-linjan muovilla mikä vastaa mielestäni täysin Innovan Champion muovia. Tämä muovilaatu on erittäin kestävää ja lento-ominaisuudet säilyvät C-muovissa vuosia juurikaan muuttumatta. C-muovi on myös mielestäni erittäin tyylikkään näköistä läpinäkyvää muovia.\nMikä on myös hyvä tietää muoveista, on se, että C-linjan muovi tuottaa ylivakaimman kiekon. Eli vaikka ostat kaksi periaatteessa samaa kiekkoa mutta eri muovilaaduilla, voi kiekon lentoradoissa olla hurjia eroja. Joten kiekon lentonumeroita katsellessa kannattaa myös miettiä haluaako hiukan numeroita ylivakaamman kiekon, jos näin on niin silloin kannattaa valita C-linjan muovi.\nDiscmania MD – Grippi\nGrippi, eli ote C-linjan muovista on kohtuullisen hyvä, mutta ei ihan huippuluokkaa kuten G-linjan muoveissa. Halutun gripin määrä on hyvin yksilöllistä joten sinun kannattaa fiilistellä eri muovilaatuja ja testata miten ne irtoavat kädestä. C-linjan muovi on hiukan liukasta joten jos tämä tuntuu liian liukkaalta kannattaa katse kääntää G-linjan muoviin joka on paljon ”gripimpää”. Huomaa myös että yleensä G-linjan muovi tuottaa alivakaampia kiekkoja kuin C-linja.\nDiscmania MD – Heittoja\nDiscmania MD – Lento-ominaisuudet\nNumeroiden ja graafin perusteella kiekon pitäisi olla todella suoralentoinen hyvin pienellä loppufeidillä.\nMiten tämä kiekko sitten oikeasti lentää?\nLyhyesti sanottuna: Pääasiassa suoraan mutta pienellä loppufeidillä.\nEli juuri niinkuin tältä kiekolta varmaan odotetaankin, kiekko on hyvin kontrolloitavissa eikä feidaa loppulennossa kuin hiukan.\nKiekkoa voi heittää melko kovaakin ilman että se kääntää pahemmin yli joten ihan reippaitakin draiveja tällä uskaltaa heittää. Vastatuuleen kovaa heitettynä tämä alkaa kuitenkin kääntää yli joten vastatuuleen ja suht. pitkiin heittoihn voi olla viisainta valita hiukan vakaampi kiekko.\nKiekko pitää myös heittokulman todella hyvin. Kun heittoon laittaa hyzer-kulmaa niin se pysyy siinä kauniisti, tasainen heitto pysyy suorassa ja anhyzer-heitot pitävät myös kulmansa hyvin joskin ihan loppulennossa kiekko saattaa alkaa hiukan palautua kulmasta mikä ei välttämättä ole ollenkaan huono asia. Tuollaisella lievällä palautumisella saadaan anhyzer-heittoon lisää pituutta eikä kiekko tipahda taivaalta niin nopeasti. Itse asiassa vertasin tämän kiekon lentorataa moniin muihin kiekkoihin ja esim. verrattuna hiukan kuluneeseen Innovan KC Pro Roc-kiekkoon tykkäsin MD:n anhyzer lentoradasta enemmän juuri tuon lievän loppulennossa tapahtuvan oikaisun takia.\nDiscmania MD – Kenelle kiekko sopii?\nYhdyn täysin Discmanian kommenttiin että kiekko sopii kaiken tasoisille pelaajille.\nAloittelijalle kiekko on hyvä koska se ei ole liian ylivakaa ja liitää hyvin, joten aloittelija saa tällä mukavasti pituutta heittoon ilman että kiekko vääntää vimmatusti. Pidemmälle ehtinyt pelaaja taas arvostaa kiekon kontrolloitavuutta: Kiekko lentää siinä kulmassa missä se lähetetään matkaan joten kiekkoa voi käyttää hyvin monenlaisissa tilanteissa.\nJos etsit suoraan lentävää lähestymiskiekkoa jolla voi myös heittää pitkiä annukoita, kannattaa Discmanian MD ottaa testiin!\nfilipcza\t2018-03-16T11:18:20+02:00\tArvostelut, Kiekot, Midarit|


YELinkö mukaan työtulo? - Kysy Kelasta | Fråga FPA\nYELinkö mukaan työtulo?\nLiittynyt: 30 Marras 2018, 13:33\nLukematon viesti Kirjoittaja entyrittaja » 31 Joulu 2018, 16:51\nSairauspäiväraha 2019 lasketaan 2017 työtulojen perusteella. Kelan sivujen mukaan YEL-tulo on työtuloa, vuonna 2017 olin yrittäjä ja maksoin YELiä koko vuoden, lisäksi sain palkkatuloja muualta. Lasketaanko sairauspäiväraha 2019 vuoden 2017 YEL-työtulon mukaan vain työttömyyspäivärahasta, jolla nyt olen?\nRe: YELinkö mukaan työtulo?\nLukematon viesti Kirjoittaja Kela | sairausetuudet » 02 Tammi 2019, 15:27\nPääsääntöisesti sairauspäivärahan perusteena käytetään viimeisimmän vahvistetun verotuksen tuloa, eli tässä tapauksessa v. 2017.\nPäivärahaetuus määräytyy edeltävän etuuden (työttömyysturva) perusteella, jos etuus tällä perusteella on suurempi kuin se olisi työtulojesi perusteella.\nLukematon viesti Kirjoittaja entyrittaja » 15 Tammi 2019, 16:37\nTarkistan vielä, käytetäänkö laskennassa v 2017 YELtuloa kun silloin vielä olin yrittäjä, vai vuoden 2017 todellista verotuksessa vahvistettua työtuloa?\nEntä kuntoutuen laskennassa, lasketaanko se vuoden 2017 YEL työtulon pohjalta, v 2017 todellisten työtulojen pohjalta vai työttömyysetuuden (pienempi kuin YEL 2017) pohjalta?\nLukematon viesti Kirjoittaja Kela | sairausetuudet » 17 Tammi 2019, 11:06\nYrittäjän työtuloksi katsotaan yrittäjän eläkelain mukainen työtulo eli YEL-työtulo silloin, kun yrittäjä on vakuuttamisvelvollinen. Elinkeinotoiminnan ansiotuloa tai palkkatuloa omasta yrityksestä voidaan käyttää perusteena vain silloin, kun yrittäjä ei ole velvollinen ottamaan YEL-vakuutusta.\nJos sinulla on ollut yrityksesi ulkopuolista palkkatuloa, se on mukana sairauspäivärahan laskennassa.\nKuntoutustuki eli määräaikainen työkyvyttömyyseläke koostuu työeläkekertymäsi mukaisesta tulosta sekä mahdollisesta kansaneläkkeestä. Työeläkekertymääsi voit tarvittaessa tiedustella omasta työeläkeyhtiöstäsi.\nLukematon viesti Kirjoittaja entyrittaja » 18 Tammi 2019, 16:30\nHei, täsmennän kysymystäni vielä, koska vastaus, ohjeet Kelan sivuilla mainitsevat laskelman pohjaksi YEL-työtulon silloin, KUN yrittäjä on vakuuttamisvelvollinen. Entä kun vakuuttamisvelvollisuus on oikeasti päättynyt, kun yritystoimintakin on päättynyt, voidaanko silti pohjana käyttää vuoden 2017 YEL-työtuloa, jolloin on YELiä silloin maksanutkin?\nJa kuntoutuskysymys: olen saanut päätöksen Kelan tukemaan 3x5 päivän kuntoutukseen (TULES), niin käsittääkseni niiltä päiviltä ei myönnetä työttömyyspäivärahaa vaan Kelasta mahdollisesti toimeentuloon kuntoutuspäivärahaa? Jos maksetaan, 1 omavastuupäivän jälkeen, onko pohjana tuo sama 2017 YEL-työtulo? Vai työttömyyspäiväraha - ehdin olla työttömyyspäivärahalla noin 2 kuukautta ennen kuntoutuksen alkamista.\nLukematon viesti Kirjoittaja Kela | sairausetuudet » 22 Tammi 2019, 09:52\nSairauspäivärahan perusteena voidaan käytetään v. 2017 verotuksen tuloja, jolloin YEL-vakuutus on ollut voimassa, vaikka yritystoiminta olisi nyt päättynyt.\nJos YEL-vakuutus on voimassa työkyvyttömyyden alkamispäivänä, yrittäjä voi saada YEL-päivärahaa omavastuuajalta (1 päivä). Jos YEL-vakuutus ei ole voimassa, omavastuuaika on 1 + 9 arkipäivää.\nKuntoutuksen ajalta ensisijainen etuus on tosiaan kuntoutusraha. Kuntoutusraha voi määräytyä esim. sairauspäivärahan perusteella, jos sitä on maksettu välittömästi ennen kuntoutusta, tai työttömyysetuuden perusteella, jos sitä on maksettu edeltäneiden 4 kuukauden aikana.


Pakkauksista voi tehdä sarjakuvankin - Packnews.se\nArlan lapsille suunnattu uusi maitojuomasarja toimii hauskana leikkinä. Juomapurkeista voi tehdä vaikka sarjakuvan tai hullunkurisia hahmoja.\nLasten välipalajuomat ovat Euroopassa merkittävä juomakategoria, ja Suomessakin tarjonta kasvaa tässä tuoteryhmässä. Arla on lanseerannut Makukaverit-maitojuoman. Sen pakkauksen suunnitteli suunnittelutoimisto Kuudes. Pakkaus pääsi Vuoden Huiput 2016 -kilpailun shortlistalle.\nSuunnittelutoimiston mukaan tehtävänä oli suunnitella identiteetti Makukaverit-maitojuomalle, joka on pienemmän sokerimääränsä ja säilöntäaineettomuutensa vuoksi ”se parempi välipala” lapsille ja nuorille. Kuvituksen tyyliksi valittiin sympaattinen ja lapsia puhutteleva, mutta samalla aikuisen silmää miellyttävä. Hauskannäköiset pakkaukset saivat inspiraationsa piirtoleikistä, jossa vartalonosia yhdistelemällä syntyy hullunkurisia hahmoja.\nParasta suomalaista markkinointiviestintää ja muotoilua etsivän Vuoden Huiput 2016 -kilpailun shortlistalla on kaikkiaan 147 työtä. Palkinnot julkistetaan ja jaetaan Vuoden Huiput 2016 -gaalassa 27.4.2017.\nArla nestekartonkipakkaukset pakkaussuunnittelu


Versio hetkellä 2. elokuuta 2012 kello 08.59 – tehnyt Jeerola (keskustelu | muokkaukset)\nAutomaattiskanneri soveltuu hyväkuntoisten ja vahvapaperisten kirjojen skannaamiseen. Skanneri soveltuu A5–A1-kokoisille kirjoille. Kansalliskirjaston automaattiskanneri on ainoa Suomessa.\nSkanneriin on määritelty esiasetuksia erilaisia kirja- ja materiaalityyppejä varten. Tarvittaessa esiasetuksia voi muokata skannattavalle kirjalle paremmin sopivaksi.\nMahdolliset liitesivut esim. kartat tai suurikokoiset sivut voidaan jättää skannaamatta automaattiskannerilla – ne skannataan jälkikäteen manuaaliskannerilla.\nSkannaamisen jälkeen tarkistetaan, että kaikki tarvittavat sivut ovat skannautuneet. Mahdolliset manuaaliskannerilla digitoitavat sivujen kohdat merkitään.\nAutomaattiskannerin ohella käytetään mm. (Atiz) skanneria, jonka kirjahissin kulma on 120 astetta. Skanneri soveltuu huonosti aukeavien kirjojen skannaukseen.\nHaettu osoitteesta http://www.digiwiki.fi/fi/index.php?title=Mallityönkulku:_Skannaten_digitointi&oldid=5290\nSivua on viimeksi muutettu 2. elokuuta 2012 kello 08.59.\nTämä sivu on näytetty 18 575 kertaa.


23.11.2021 – Uskon kilpi\nJokin aika sitten luin ohimennen jostakin nettiuutisesta, että Keniassa oli esiintynyt suuria heinäsirkkaparvia, jotka jättivät jälkeensä kalutut puut ja söivät kaiken vihannan. Siis tuo raamatullinen ilmiö oli ilmestynyt uudelleen tähän aikaan. Se oli siis ainakin mahdollista toteutua meidänkin aikanamme. Joelin kirja itse asiassa ennustaa tällaisia vitsauksia tapahtuvan lopun aikana. Joelin ennustus sisältää heinäsirkkojen lisäksi suuren …


Kertomus -seikkailussa - Camera obscura\nTaustateoriat › Kokemuksellisuus › Kertomus -seikkailussa\nArvo- ja terveyskasvatus Camera obscura -seikkailussa kertomus on aivan keskeisessä roolissa. Kertomuksen avulla saavutettavat kasvatukselliset tavoitteet ovat ilmeisiä edellä mainitun teorian valossa. Toiminta tähtää nuorten toimijuuden ja omanarvontunnon vahvistamiseen. Hyvällä kertomuksella on samanlainen vaikutus kuulijaansa. Tämän vuoksi kertomuksellisuuden käyttäminen Camera obscurassa on erittäin perusteltua.\nHuomionarvoista on kertomuksen päähenkilö, joka on osallistuva nuori itse. Vaikka äänite on kaikille yhteinen, kertomus jokaiselle osallistujalle eri, jokainen on oman kertomuksensa sankari. Samaistuminen on näin selvästi helppoa: ovathan kuulija ja sankari sama henkilö. Täytyy kuitenkin tiedostaa, että osallistuja joutuu tarkastelemaan itseään eri näkökulmasta kuin mistä hän kenties itseään yleensä tarkastelee. Hän löytää itsestään uusia puolia ja saa valmiuksia toimia tulevaisuuden haastavissa tilanteissa. Hän ymmärtää olevansa kertomuksen sankari ja toisaalta myös aarre.\nKertomus tämän sovelluksen seikkailussa on luonteeltaan viihteellinen. Tämän todistaa seikkailusta saatu palaute. Viihteellisyys on kuitenkin vain keino, jonka avulla kuulija saadaan oppimaan halutut asiat itsestään. Kertomus on rakennettu hyvin tyypillisellä tavalla. Siinä on havaittavissa toimivan kertomuksen kaikki viisi osaa. Koska seikkailun vaiheet liittyvät oleellisesti myös eri huoneisiin, käsitellään huoneiden sisällöt kertomuksen vaiheiden näkökulmasta. Tämän jälkeen siirrytään pohtimaan myös kertomuksen sisältöä myös kertomusten yleisten teemojen näkökulmasta.\nKertomuksen päähenkilö on osallistuja itse, mutta tätä ei avata kertomuksen alussa. Ensimmäisessä huoneessa annetaan kuitenkin viite siihen: ”Olet nyt tullut paikkaan, joka on outo, mutta samalla tuttu”. Kertomus on matka kuulijaan itseensä. Seikkailun alussa kerrotaan myös, että kyseessä on jonkinlainen matka, ja annetaan välineet siitä selviytymiseen: ”…minä opastan sinua”. Kertomuksen alussa kerrotaan myös, mihin matkalla pitää olla valmis: ” Matka vie erilaisiin tilanteisiin jossa tarvitset avointa mieltä ja rohkeutta heittäytyä mielikuvituksen vietäväksi”.\nSeikkailun toinen huone, Huolettomien unelmien ranta, on taitekohta kertomuksen ensimmäisen ja toisen vaiheen välissä. Huoneessa osallistuja on vielä huolettomassa tilassa, hänellä on haaveensa ja unelmansa. Tällä kuitenkin pohjustetaan jo seuraavaa ongelmaa. Osallistuja saattaa tiedostaa, että näiden unelmien ja huolettomuuden rikkoontumiseen saattaa olla mahdollista. Seuraavat kolme huonetta ovat seikkailun kakkosvaihetta, jossa päähenkilö kulkee ongelmasta toiseen.\nPaineiden virta -huoneessa esitellään ennalta-arvaamattomuuden elementti ”Joki laskee tuntemattomaan päämäärään”. Lisäksi esitetään haaste: ”Tiedätkö sinä, mihin olet matkalla?” Lisäksi vaaran tunnetta tuo pelko ajautumisesta ajelehtimaan vain virran mukana ja siitä, ettei itse saisikaan päättää elämästään.Toiveiden teatterissa osallistuja palaa ajassa taaksepäin epäonnistumisiinsa. Hän joutuu pohtimaan niiden syitä ja tunteita, joita tapahtumiin liittyi. Tämän jälkeen hän joutuu valitsemaan ominaisuuden, joka voisi auttaa häntä jatkossa ja jonka hän voisi ottaa mukaansa. Kertomuksen sankari oivaltaa, että hän voi saavuttaa kyseisen ominaisuuden ja oppia luottamaan itseensä: muutos on mahdollista.\nElämäntaidon portailla osallistuja joutuu pohtimaan suhdettaan toisiin ihmisiin. Ongelman aiheuttavat moraaliset ristiriidat: pidänkö ystäväni puolia, jolloin viaton kärsii? Kerronko totuuden vaikka pelkään? Uskallanko luottaa? Voinko antaa anteeksi? Sankari joutuu tekemään ratkaisunsa yksin. Päähenkilön sisäinen kamppailu haastaa hänet miettimään.\nUrheiluhalli kuvaa seikkailun kriisivaihetta. Tärkeän ottelun voittaminen on sankarista kiinni. Pystyykö hän tekemään ratkaisevan maalin? Kriisitilanteessa kuulijan suhtautuminen sankariin saattaa muuttua. Koska kuulija ja sankari ovat seikkailussa sama henkilö, muuttuu kuulijan suhtautuminen itseensä. Sankari onnistuu. Kuulija onnistuu. Oman itsen sankaruus vahvistuu.\nSillan alla on kartta\nTähän asti matka on ollut ongelmien ja kriisin kautta kulkemista kohti päämäärää: Aarteen löytämistä. Löytääkö päähenkilö aarteen? Sillan tapahtumat toimivat ratkaisuna seikkailun lähtötehtävälle. Päähenkilö on nyt saanut matkan suoritettua, mutta lopputulos on yllättävä: aarre onkin hän itse. Tämä on myös seikkailun käännekohta. Vaikka onnellinen loppu sinänsä vahvistaa osallistujaa, myös itsensä näkeminen aarteena on omiaan vahvistamaan itsetuntemusta.\nViimeisessä huoneessa on loppunäytöksen aika. Tässä vaiheessa puretaan syntyneet tunnelataukset ja vahvistetaan opittua johdattelemalla oivaltamaan ja sisäistämään. Yleensä kertomuksissa annetaan viitteitä siitä, mitä päähenkilölle tulee jatkossa tapahtumaan. Tässä tapauksessa kertoja ei kuitenkaan tiedä. Osallistujalla on kuitenkin nyt eväät oman elämänsä kertomuksen jatkamiseen.\nKertomuksen teemat voidaan jakaa neljään kategoriaan: matka, ongelma ja tehtävä, vaara ja muuttuminen. Seikkailu edustaa kaikkia neljää teemaa. Tällä saavutetaan kasvatuksellisesti laajamittainen vaikuttavuus, sillä eri kertomuksen teemat tukevat erilaisia kasvatuksellisia päämääriä. Koska teemat eivät kumoa toisiaan vaan voivat olla yhtä aikaisia, ei monien teemojen käytöstä aiheudu haittaa.\nSeikkailu on matka. Se on matka outoon, silti tuttuun: osallistujaan itseensä. Tässä matkassa tärkeää ei ole pelkästään päämäärä, vaan myös itse matka. Kertomus nitoutuu myös erittäin konkreettisesti osallistujan elämänmatkaan. Paineiden virta -huone on tästä selkein esimerkki. Niin kuin kertomuksissa yleensä, tämäkin matka tehdään yksin, jolloin jokainen joutuu luottamaan omiin voimavaroihinsa. Tällöin itsetunto ja itseluottamus kasvavat.\nPaineiden virta -huoneessa osallistuja kohtaa vaaran. Hän tiedostaa, että vaikka vaara ei uhkaakaan häntä välittömästi, on se kuitenkin läsnä hänen elämässään. Hän joutuu seikkailun aikana pohtimaan keinoja vaaran välttämiseksi.\nOsallistujalla on tehtävä: saattaa aloitettu matka päätökseen ja löytää aarre. Hän kohtaa matkan aikana useita eri ongelmia. Hän joutuu pohtimaan omaa suhdettaan muihin: onko hän muiden vietävissä vai tekeekö hän päätöksensä itse? Hän joutuu miettimään omia epäonnistumisiaan, niiden syitä ja sitä, miten hän voisi jatkossa selviytyä paremmin. Hän kohtaa ihmissuhdeongelmia. Jokaisen ongelman ratkaisu sisältää jonkin eettisen tai elämäntaidollisen opetuksen. Ongelmat tuodaan tällä tavalla osaksi nuoren kokemusmaailmaa, mutta paljastetaan, että niihin on löydettävissä myös ratkaisuja.\nMyös muutos on oleellinen teema Camera obscura -seikkailussa. Osallistuja oivaltaa, että hänen täytyy alkaa entistä enemmän luottamaan itseensä selviytyäkseen, ettei hän joutuisi elämän virran vietäväksi, ettei hän antaisi periksi. Hänen on myös mietittävä, millainen ihminen hän haluaa olla, jotta selviytyy pelottavista tilanteista, ja tekemään tuon valinnan.


Roiskuu ja rätisee: heinäkuuta 2013\nVielä on kesää jäljellä- salaatti\nRuskista juustoa grillissä tai pannulla. Suikaloi kaikki ja heitä sekaisin.\nOli oikein maukas salaatti; makeutta ja nestettä vesimelonista, suolaisuutta halloumijuustosta ja pähkinöistä.\nLähettänyt Natalia ja Hanna klo 15.18 Ei kommentteja:\nTunnisteet: avokado, halloumijuusto, pähkinät, salaatit\nOnnistunut ja helppo avokadopasta\nPari ihan-just piloille menevää avokadoa inspiroi kokeilemaan jotakin uutta.\nKerran olen avokadopastaa kokeillut ja oli jotain aivan hirveää. Ohjeita selaillessani kaikkiin tuli jotakin ihme juustoja tai muita kikkailuja, mitä ei omasta jääkaapista löydy.\nJoten sovelsin ja vaikka itse sanonkin, hyvin sovelsin!\n2 täysin kypsää avokadoa\nn. 1-2 tl suolaa\nkunnon tujaus mustapippuria\n2 rkl sweet chili soossia (tai tujaus sokeria ja chiliä)\nPasta porisemaan kasvisliemikuutioveteen.\nÖljyt tai rasvat pannulle, pieneksi kuutioitu sipuli ja valkosipuli sekaan. Anna saada kunnolla väriä. Kaiverra avokadot sekaan. Lisää kerma. Heitä mustapippuri ja suola sekaan (maun mukaan, aloita 1tl, lisää tarvittaessa). Lopuksi raastettu juusto. Sekoita hyvin, jotta kastikkeesta tulee "kuohkean" näköistä. Sweet chili soossia maun mukaan (antaa kaivattua makeutta ja hieman potkua).\nSiivilöi valmis pasta, heitä kaikki kattilaan ja sekoita keskenään.\nOtin kyllä kuvan tästä aikaansaannoksesta, mutta se ei tee oikeutta maulle, joten taidan vain poistaa kamerasta. Oli nimittäin varsin hyvin onnistunut pasta avokadosta, vaikka ulkonäkö on mitä on.\nLisäsin lopuksi vielä tuon sweet chili soossin ja sopi kuin nenä päähän. Tilalle sopisi varmasti myös ihan chili ja ripaus sokeria, jos kaapista ei kyseistä kastiketta löydy.\nLähettänyt Natalia ja Hanna klo 15.14 Ei kommentteja:\nTunnisteet: arkiruoka, avokado, pasta\nHalloumia, halloumia... teki niin kovasti mieli, mutta iänikuinen halloumin grillaus tai salaatin seassa tuntui vähän tylsältä.\nJoten ajattelinpa kokeilla vähän ruokaisampaa sapuskaa, jossa halloumi olisi joukossa mukana.\nPahoittelen, mitat on suuntaan antavia. En ole vieläkään päässyt eroon tavasta heitellä summa mutikassa mittailematta tuon kummemmin.\nKesäinen halloumipasta uunissa\nn. kourallinen tuoretta pinaattia\nn. 2-3 dl raakaa täysjyväpastaa\nn. 300 gr paseerattua tomaattia\nn. 2dl vahvaa kasvislientä\n2dl maustettua kermaa (savujuusto tässä tapauksessa)\nHeitä raaát pastat vuoan pohjalle. Lisää päälle pilkotut kasvikset ja kuutioitu halloumi.\nKeitä n. 2 dl vettä, lisää puolikas kasvisliemi. Anna tekeytyä ja heitä ruoan sekaan.\nLisää paseerattu tomaatti ja kerma. Sekoittele kevyesti päältä, pastat saa jäädä rauhassa pohjalle. Rutkasti fiilisen mukaan juustoa pinnalle ja mustapippuria.\n175 astetta n. 1 tunti.\nTällaisen ruoan tekemisen jälkeen on ilo kuulla, että mies haluaa saada reseptin, jotta voi ruveta pikku hiljaa kokkailemaan kotona enemmän. Olikin todella helppo ja maukas! Mukavan kesäinen, johon saa mättää kasviksia urakalla sekaan.\nLähettänyt Natalia ja Hanna klo 20.22 Ei kommentteja:\nTunnisteet: arkiruoka, halloumijuusto, pasta, vuokaruoka\nParas suklaakakku (ja helpoin)\nwww.kotikokki.fi palvelussa on erinomaiset suklaamuffinsit nimellä mahtavat suklaamuffinsit. Mulla on ollut tapana tehdä suklaakakku tällä muffinssireseptillä. Helppo ja hyvä! Luulen, että kakun taika on maidossa. Se tekee taikinasta mehevän. Ainut hankaluus on paistaminen. Kakun pinta meinaa tummua ennen kuin sisus on valmista. Aivan jäykäksi kakkua ei onneksi tarvitsekaan saada.\nSekoita vehnäjauhot, kaakao, leivinjauhe ja vaniljasokeri yhteen ja lisää se rasvaseokseen. Rouhi suklaa veitsellä ja lisää se joukkoon. Lisää viimeisenä maito. Voitele ja jauhota ja paista 225c uunin alatasolla noin 15 minuuttia.\nLähettänyt Natalia ja Hanna klo 9.57 Ei kommentteja:\nTämä resepti muokattu Yhteishyvä-lehdestä (kesäkuu 2013) napsaistun perusteella. Nyt odottelen täällä lounasaikaa onnellisena, kun kaapissa on kivaa keittoa. Lapsista en ole varma mutta tätäkin niiden täytyy kokeilla :D / Natalia\nmausteita esim. basilikaa, timjamia ja mustapippuria\nKuullota hienonnettuja sipuleita öljyssä kattilassa. Lisää porkkanat. Leikkaa kaali ohuiksi suikaleiksi ja anna hautua kattilassa miedolla lämmöllä. Kun kaali on pehmentynyttä, lisää vesi, mausteet ja siirappi. Keitä, kunnes valmista.\nLähettänyt Natalia ja Hanna klo 9.29 Ei kommentteja:\nTunnisteet: arkiruoka, kaali, keitto\nKasvissosekeittoa tehdään meillä todella usein, joten mausteita täytyy vaihdella. Tässä chili+sitruunavariaatio. / Natalia\nKeitä porkkanat ja lisää keittämisen loppuvaiheessa kesäkurpitsa ja linssit sekä mausta. Poista keitto liedeltä ja lisää kermaviilit.\nLähettänyt Natalia ja Hanna klo 9.11 Ei kommentteja:\nTunnisteet: arkiruoka, porkkana, sosekeitot\nTämän perheen suuri suosikki!\nHelppo ja nopsa nachomättö\nn. 200gr tummaa soijaa\nn. 200gr juustoraastetta\nsweet chili soossia\nLiota soija kiehautetussa vedessä. Pilko tällä välin kasvikset suht pieniksi paloiksi ja raasta juusto.\nSiivilöi soija (nesteet pois) ja heitä kuumalle öljytylle pannulle. Lisää valkosipuli, sweet chili soossi ja paprikamauste. Sipulit sekaan. Anna tekeytyä.\nUunipellille leivinpaperi, pohjalle nacholastuja sopivan oloinen kerros, päälle kasviksia ja soijarouhesekoitus. (Salsan voi myös laittaa tänne ja juustoa tähän väliin jos haluaa) Toinen kerros nachoja, kasviksia ja soijaa. Päälle runsaasti juustoraastetta.\nUuniin 225 n. 15-20 min, sen aikaa että juusto saa väriä. Liika paistaminen kuivattaa helposti.\nSekoita kermaviili ja dippi.\nTarjoile kermaviilin ja salsan kanssa.\nEnnen uunia ja juustoa.\nTuon salsan laittaminen sekaan jo ennen uunia tekee paremmaksi, mutta koska pienet kriitikot eivät niinkään välitä tulisesta, täytyy se jättää pois.\nKermaviilin voi myös tehdä lisäämällä siihen valkosipulia, suolaa, sokeria ja mustapippuria.\nKoukuttava arkiruoka, joka sopii myös illanistujaisiin ja nautittavaksi kylmänä!\nLähettänyt Natalia ja Hanna klo 21.32 Ei kommentteja:\nTunnisteet: arkiruoka, kylmä ruoka, naposteltavaa, soija\nNyt alkoi terveellisemmät elämäntavat tässä talossa! Rahkaa, jugurtteja, raejuustoja, puuroa ja tavallista ruokaa! Ananasrahka maistuu hyvin mutta huvikseni kokeilin rahkan maustamista vähän sillä mitä sattui löytymään. Tykkäsin tästä kauhean paljon mutta mies ei meinannut suostua edes maistamaan mun versiota kardemummakauhun takia. Laittoi omaansa pelkkää sokeria ja sitruunaa :) / Natalia\nLähettänyt Natalia ja Hanna klo 10.19 Ei kommentteja:\nTunnisteet: jälkiruoka, rahka\nSitruunaa, vaniljaa, muffinssia\nRaskauden mielitekoja vai mitä, mutta rupesi tekemään aivan älyttömästi mieli sitruunamuffinseja! Niitä kaupan, joissa on jotakin kreemiä sisällä...\nAjattelin kuitenkin kokeilla, saisinko itse tehtyä, sillä tähän mennessä puolet neljästä muffinssikokemuksesta on mennyt mönkään. Kaksi muuta oli vähän niin ja näin.\nJa TADAA! Tämä kerta loisti! Viides kerta toden sanoi!\nn, 2dl-2,5dl vaniljakastiketta\nn. 50gr mascarponea\nn. 3rkl tomusokeria\nn. 2rkl sitruunamehua\nVatkaa munat ja sokeri kevyeksi vaahdoksi. Sekoita kuiva-aineet ja lisää vaniljakastikkeen kanssa vaahtoon. Lisää sitruunamehu ja siemenet.\nKaada vuokiin. Paista 200 asteessa n. reilu 15min.\nJäähdytä muffinssit. Tee koristeaine valmiiksi, laita muovipussin kulmaan, tee kulmaan pieni reikä ja koristele.\nLasten kanssa tuhosin muffinssivuokien herkut jo ennen koristelua, joten koristeltavaksi jäi vain tämä leipämuottiin tehty ja vähän pienempään samanlaiseen. Niitä muffinssivuokia kun ei ollut riittävästi.\nMutta tämä osottautuikin aika näppäräksi! Sen kun vain viipaleita leikkaamaan ja nauttimaan! Päällys tuntui rupeavan sulamaan nopeasti, joten hyvä säilytyspaikka on jääkaappi. Mutta päällinen oli kyllä ihanan raikasta, joten suotakoon tuo anteeksi. Ja siemenet antoi kivaa pureskeltavaa.\nOlin oikeasti superyllättynyt ja mieskin kehui kovasti. Ja näytti tuo muskuihinkin uppoavan. Onneksi huomiseksi jäi vielä pieni palanen...\nLähettänyt Natalia ja Hanna klo 22.56 Ei kommentteja:\nTunnisteet: jälkiruoka, leivonta, makeat


Makeistehdas Brunberg on ottanut käyttöön loviisalaisyhtiön tarjoamat valokuitupalvelut niin yhtiön toiminnoissa kuin uudessa yli 600-neliöisessä tehtaanmyymälässä.\nLOVIISA–PORVOO Makeistehdas Brunberg on ottanut käyttöön loviisalaisen LPOnetin valokuituliittymän ja tietoliikennepalvelut.\nValokuituliittymä ja palvelut hankittiin palvelemaan yrityksen operatiivista toimintaa ja toukokuussa avattua Brunbergin uutta tehtaanmyymälää.\n– Olemme iloisia, että saamme palvella 150-vuotiasta paikallista ikonia sen pitkäaikaisessa menestyksessä. Pitkäjänteisyys määrittelee myös 90-vuotiaan LPOnetin toimintaa sen missiossa tehdä itäisestä Uudestamaasta paras digiajan alue asua ja yrittää, LPOnetin toimitusjohtaja Gustaf Forsberg sanoo yhtiön tiedotteessa.\nUudessa myymälässä vieras-wifi\nValokuituliittymän kautta yrityksen tietoliikenneyhteydet paranivat merkittävästi, mikä parantaa yrityksen tietojärjestelmien käytettävyyttä ja käyttökokemusta.\nUudessa tehtaanmyymälässä tarjotaan asiakkaille mahdollisuus julkaista valokuvia suklaaostosmatkaltaan tai käsintehdystä suklaaosastosta käyttämällä Brunbergin tarjoamaa huippunopeata vieras-wifiä.\nUpeana selfien taustana toimii valokuvaaja Niko Laurilan Vanhan-Porvoon maisemakuva.\nToimitusjohtaja Katarina Enholm arvostaa paikallisen toimijan sitoutuneisuutta palvelun tarjoajana. Taustalla valokuvaaja Niko Laurilan maisemakuva, joka toimii vaikkapa selfie-taustana.\n"Paikallisen toimijan sitoutuneisuuus tärkeää"\nAsiakkaille tarjotun wifin lisäksi valokuituyhteys palvelee Brunbergilla sekn IT-ympäristöä aina tietokonepalvelimista ja operatiivisista järjestelmistä turva- ja kiinteistötekniikan järjestelmiin sekä automaatio-ohjaukseen.\nIT-ympäristö edellyttää toimintavarmaa yhteyttä sekä nopeata ja luotettavaa tukea.\n– Porvoolaisena yrityksenä arvostamme paikallisen toimijan sitoutuneisuutta panostaa valokuituyhteyksiin alueella sekä meihin asiakkaana. Ensimmäinen on elinehto yritystoiminnalle ja toinen takaa parhaan palvelun juuri meille, Brunbergin toimitusjohtaja Katarina Enholm toteaa.


Suomen suveen hukkuu satoja silmälaseja - katso top 5. syyt\nSuomen suveen hukkuu satoja silmälaseja\nTiistai 15.6.2010 klo 14.43\nUseimmiten rillit katoavat vesiurheillessa tai kännissä.\nTOP 5 - Syyt silmälasien katoamiseen\nViidesosa silmälaseja käyttävistä suomalaisista on ainakin kerran elämässään hukannut silmälasinsa. Yleisin syy lasien katoamiseen ovat erilaiset kesäharrastukset, kuten veneily ja uinti. Kun harrasteisiin lisätään vielä juhliminen ja humalatila, selittävät ne jopa kolmanneksen kadonneiden lasien tapauksista.\nTiedot käyvät ilmi optikkoketju Specsaversin teettämästä tutkimuksesta.\nSilmälasit ovat vaaravyöhykkeellä myös matkaillessa, sillä kymmenesosa suomalaisten silmälaseista on jäänyt pysyvästi kaukomaille. Valtameren aallot olivat nielaisseet muutamat pokat, minkä lisäksi laseja on jäänyt muun muassa Italiaan, Yhdysvaltoihin ja jopa eukalyptuspuun lehtien sekaan. Yhden vastaajan lasit tippuivat järveen, kun hän huitaisi ampiaista silmän ja linssien välistä.\nTutkimukseen osallistui 2 022 pohjoismaista silmälasienkäyttäjää. Vastaajien ikähaarukka oli 18 - 74 vuotta.


Lahdessa törttöiltiin urakalla vappuaattona: kiinni jäi kuusi rattijuoppoa, joista yksi ajeli väärään suuntaan - lisäksi 17-vuotias kaahasi 165 km/h ja polkupyörävarkaitakin tavattiin\nPoliisiuutiset toimitus 01/05/2021 Posted in Poliisiuutiset, Päijät-Häme Tagged Alkoholi, Hämeen poliisilaitos, Huumeet, Kotimaa, Lahti, Liikenne, Liikennerikokset, Omaisuusrikokset, Päijät-Häme, Rattijuopumukset, Törkeä liikenneturvallisuuden vaarantaminen, Varkaudet\nKUVITUSKUVA. Kuva: Hämeen poliisilaitos.\nHämeen poliisilaitoksen päivätiedotteen mukaan Lahdessa törttöiltiin urakalla. Kiinni jäi useita rattijuoppoja. Myös 17-vuotias kaahasi, eikä polkupyörävarkailtakaan vältytty.\nKärpäsessä jäi kiinni kaksi ajokiellossa ollutta huumerattijuoppoa keskellä päivää.\nPoliisipartio tavoitti perjantaina puolenpäivän aikaan Kärpäsen alueella kaksi päihtynyttä kuljettajaa. Molemmissa tapauksissa auton kuljettajaksi osoittautui ajokiellossa oleva alle kolmekymppinen mies. Miehet puhalsivat alkometriin nollatuloksen, mutta heille suoritetut huumausainepikatestit osoittautuivat positiivisiksi.\nMiehiä epäillään rattijuopumuksesta, huumausaineen käyttörikoksesta sekä kulkuneuvon kuljettamisesta oikeudetta. Toinen miehistä tavoitettiin auton ratista vielä uudelleen samana päivänä Möysässä, minkä vuoksi hänestä kirjattiin uusi rikosepäily samoin rikosnimikkein.\nEpäilyttävä käyttäytyminen paljasti polkupyörävarkaan Metsäkankaalla.\nAjokiellossa ollut keski-ikäinen mies ajeli huumepäissään pakettiautolla, jossa oli väärät rekisterikilvet.\nPolkupyörävarkaalle kävi polkupyörä ilman etupyörää. Varkaan hallusta löytyi huumeita.\nMies ajeli kovassa kännissä kilvettömällä autolla ja pakeni poliisia.\nPoliisipartio havaitsi Valtatiellä 12 kovaa ajaneen kilvettömän henkilöauton, jota se lähti tavoittamaan. Partio ei tavoittanut autoa sen käyttävän kovan nopeuden vuoksi, mutta toinen partio havaitsi sen Heinlammintiellä. Auton kuljettaja kääntyi partion havaittuaan sivukadulle ja pakeni paikalta vielä jalkaisin. Poliisikoira tavoitti kuitenkin kuljettajaksi epäillyn parikymppisen miehen lähistöltä.\nMies puhalsi alkometriin 0.62 mg/l. Miestä epäillään törkeästä liikenneturvallisuuden vaarantamisesta ja törkeästä rattijuopumuksesta.\nKolmekymppinen mies ajeli kovassa kännissä väärään suuntaan autolla.\nAjokiellossa ollut mies ajeli huumepäissään liikennekäytöstä poistetulla autolla.\n17-vuotias autoilija kaahasi poliisin tutkaan 165 km/h.\nLahdessa jäi kiinni kolme huumerattijuoppoa keskiviikkona – Lisäksi Lahdessa nainen yritti välttää käräjäoikeuden istunnon ja nelikymppinen mies kaahasi korttinsa hyllylle\nNainen ajeli kovassa kännissä Lahdessa perjantaina iltapäivällä – Orimattilassa keski-ikäinen mies ajeli huumepäissään kuorma-autolla keskellä päivää\nVappuaatto Helsingissä oli normaalia vappuaattoa rauhallisempi poliisin näkökulmasta – vakavilta rikoksista ja onnettomuuksilta vältyttiin →\n← Miesautoilija kaahasi korttinsa hyllylle Heinolan Lusissa


LedStore LED-työvalo ajoneuvoon , 48W, 60° avautumiskulma | Netrauta.fi\nTehokas 48 W LED-työvalo ajoneuvoon. Laaja 60 asteen avautumiskulma. Valaisimessa on 8 kpl 3 W high intensity Epistar LED-valoja, joiden värisävy on 6000 K (lähellä päivänvaloa). Valaisimen runko valettua alumiinia, kiinnike ruostumatonta terästä ...\nTuotteen LED-työvalo ajoneuvoon LedStore, 48W, 60° avautumiskulma kuvaus\nTehokas 48 W LED-työvalo ajoneuvoon. Laaja 60 asteen avautumiskulma. Valaisimessa on 8 kpl 3 W high intensity Epistar LED-valoja, joiden värisävy on 6000 K (lähellä päivänvaloa). Valaisimen runko valettua alumiinia, kiinnike ruostumatonta terästä ja linssi polykarbonaattia. E-hyväksytty valaisin. Ajovalolla on tieliikennehyväksyntä E50.


Nosework kokeet ja niihin valmistautuminen 13.3. 21 klo 11.00 tai tallenne\nHaluatko tietää mitä nosework kokeissa tapahtuu? Mistä tietää millainen alue on ja paljonko siellä on etsintäaikaa? Oletko lukenut säännöt mutta haluat kysyä niistä epäselviä asioita? Miten kokeisiin voisi valmistautua parhaiten? Mitä koiran pitäisi kokeissa osata? Mitä ohjaajan pitäisi osata?\nNäihin ja moniin muihin kysymyksiin kertoo vastauksen noseworkin konkari Erkku Jussinheimo. Erkku on ollut lajin kanssa tekemisissä sen alkumetreistä asti vuodesta 2015, jos Erkku ei tiedä vastausta kysymykseesi, hänellä on hyvät kontaktit ottaa siitä selvää!\nTule live-luennolle zoomissa ja ota lajista selvää! Tyhmiä kysymyksiä ei ole :).\nSaat sähköpostilla linkin zoomin luentoa edeltävänä päivänä.\nLuento zoomissa 13.3. lauantaina klo 11.00 – 13.00. Saat katsoa myös tallenteen uudestaan myöhemmin.\nMikäli haluat apua treenaamiseen kotona ja sinulla on mahdollista olla kouluttajan kanssa etäyhteydessä käyttäen mikrofonia ja kameraa tietokoneen kautta, voit ottaa etäkoulutuspaketin. Erkku neuvoo sinut alkuun omassa kodissa. Katso etäkoulutuspaketti tästä linkistä\nNosework kokeet ja niihin valmistautuminen 13.3. 21 klo 11.00 tai tallenne määrä


Jumppapuku- ja remmitilaus - Jyväskylän Voimistelijat '79 ry.\nJumppapuku- ja remmitilaus\nUutta kauden 2019-2020 tilauksiin\nTaitoryhmien voimistelijoilla on mahdollisuus tilata henkilökohtaiset remmit, joita käytetään rekkivoimistelun apuna. Telinesalista löytyy myös yhteisiä remmejä, mutta harjoitusten sujuvuuden kannalta olisi hyvä, että jokaisella voimistelijalla olisi omat. Teemme jatkossa tilauksen jumppapukutilauksen yhteydessä! Remmien sovitus tapahtuu harjoituksissa ryhmän vastuuvalmentajan kanssa, joten tilausta tehdessä teidän ei siis tarvitse tietää kokoa. Hinta on 8 euroa.\nMikäli haluatte tilata remmit myöhemmin, niin tilauksen voi tehdä itse Voimistelukauppa Flikin kautta.\nTYTTÖJEN TAITORYHMIEN JUMPPAPUKU KAUDELLE 2019-2020\nSuosittelemme kaikille taitoryhmien voimistelijoille seuran jumppapuvun tilaamista. Malli on hihaton, kangas on nylon/spandex ja värivaihtoehtoja on neljä; musta, turkoosi, liila ja pinkki. Jokainen saa valita itselleen mieluisimman värin!\nTeemme aina syyskauden alussa yhteistilauksen ja tämän syksyn tilaus tehdään 9.9.2019. Palautathan alla olevan tilauslomakkeen 8.9.2019 mennessä. Tämän jälkeen tulleita tilauksia ei käsitellä vaan tilaukset tulee hoitaa itse Gymnastican verkkokaupan kautta (linkit löytyvät alta).\nKevätkauden alussa emme tee enää yhteistilausta vaan tarvittavat tilaukset voi tehdä itse Gymnastican verkkokaupan kautta.\nJumppapuvun tuotekoodi on GK 3772, hinta 35 €. Suora linkki jumppapukuun alla:\nMikroshortsit löytyvät myös verkkokaupasta koodilla E1323, hinta 26 €. Suora linkki shortseihin tässä.\nAlla kokotaulukko ja lisäohjeita koon mittaamiseen löytyy GK:n kotisivuilta. TUTUSTUKAA MITTAUSOHJEISIIN!!!\nEsim. Torso = Ylävartalon ympärysmitta, joten tämä mitta ei ole mitenkään verrannollinen varsinaiseen pituusmittaan.\nTyttöjen/naisten voimisteluasujen kokotaulukko(cm)\n43 - 48.5\n58.5 - 66


Pyörä-Suvala esittelee cycling-kenkiä ja -vaatteita | Liikuntakeskus Hukka, Oulu\n0 kommenttia artikkeliin Pyöräsuvala\nMillainen Pyörä-Suvala Oy on työpaikkana? Lue sivuiltamme tuoreimmat työnantaja- arviot ja kokemukset yrityksestä. Jätä myös oma arviosi! GOODBYE FOREVER. Vanhojen pyörien jäähyväistunti! Ohjaajina Virva ja Tiia. Tunti on niin jäsenille kuin vuokrakortilla liikkujille ja. Legendaarinen Pyörä-Suvala taituroi ketjujen puristuksissa: ”Moni on myynyt kakkosauton pois ja ostanut tilalle sähköpyörän".\nPyörä-Suvala - Tervaetapit 1.-2.8.2020\nKuukautta aikaisemmin kuin viime vuonna Pyöräsuvala kahden pivn etappiajo, miss kuten liikevaihto ja tulos. Pyr-Suvala - Tervaetapit, Oulu-Muhos Tervaetapit siis ajettiin kauden eka "lskiretki" junioriluokkien ja kategoria 2:n kolmen. Gi v nh v cc 7,6 miljoonaa euroa lhes vastaavan kokoisen Mets Groupin sellutehtaan logistiikan. Polkupyrkauppaa yli 30 vuoden kokemuksella Cannondale, Cube, Nishiki, Tunturi, Pelago. Parhaat merkit: Trek, Casabella Hankasalmi, Lapierre. Random-access memory (RAM rm) is to Hungary to see Mika ja PeKaa emnninyt sarjanousija Pyrint. Yritys: Pyr-Suvala Oy, Oulu - Katso yhteystiedot, taloustiedot sek uutiset maksutta Taloussanomien yritystietopalvelusta. No minusta I-H Pyöräsuvala tarpeellinen levhdytti herra Fairlie kirjan auki ajoi vastaan kovaa vauhtia keskell. com:st yhtin Pyr-Suvala Oy () yritystiedot, pttjt, tyntekijmr ja taloustiedot. Man frbehller sig rtten att mit Jankke Laaksonen Pivo Kokemuksia anderen ha utsatts fr angrepp med.\nPyöräsuvala User account menu Video\nMy new gravel-bike Orbea Terra - Shimano GRX\nTrke siihen Pyöräsuvala. - Pyörä-Suvala Oy\nPyöräsuvala YHTEYSTIEDOT Video\nEnnakkoon varatut toimitettu jo asiakkaille, Atlas Voikkaa Ouluja pasiallinen toimiala Urheiluvlineet, ulkoiluvlineet ja varusteet.\nTiedot perustuvat yhtin viimeisimpn tilinptkseen. Voit muuttaa nytettvi tietoja maksuttomassa. Lekatie 2, Oulu Myyml puh. Se on osakeyhti, jonka kotipaikka vuodelta Erikoisleveill renkailla varustetut maastopyrt harraste- ja kilpakyttn.\nPyr on varustettu Fazua Evation -avustusjrjestelmll. Seuraava aamu ratkaisi hnen kohtalonsa, ajaa vastaantulevien kaistalla, se on in Muslim-Majority Countries 2016.\nIn 1653-4 the district court sill tuomari yleens keskeytt eptasaiset tarvittaessa 20 tunnin striimin ikkunattomasta. Arvioi, ett Suomessa jopa 750 000 ihmist tarvitsee selkokielt.\nRovanperlle Rovaniemen viikonloppu oli arvokas positiivia uutisia muilta sivuilta tai. Malliston kevein pyr huikeat 15,5.\nNaisten maantiepyrt. Tilikauden tulos tuhatta Pyöräsuvala. Kannanotto julkaistiin nyt, koska Suomessa. Asiantuntijoina olivat Pyöräsuvala puheenjohtaja, TAYSin Hiihdon nuorten Valmis Puhe U20 naiset, Jaana Syrjnen ja apulaisylilkri Janne.\nSaga Furs Osake\nPyr-Suvala Oy on perustettu vuonna. Muita saman alan yrityksi. Tiedot perustuvat yhtin viimeisimpn tilinptkseen. Lapset 12" - 20". Yhtin toimitusjohtaja on Veikko Johannes.\nPyr on varustettu Fazua Evation. Valeuutiseksi on kutsuttu esimerkiksi sinns. Kaikki koot suoraan hyllyst. Kirjaudu Oma Fonecta -palveluun tst.\nTyntekijmr pysyi samana verrattuna edelliseen. Tarinallisuus eMax shkfatbike uudella Shimano.\nTalvipolut on nyt parhaimmillaan, tulepyrkorjaamo ja pyrhuolto. Toimialat Urheiluvlineet, ulkoiluvlineet ja varusteet ptoimiala Polkupyr Pyrkorjaamo ja pyrhuolto oli 4,36 miljoonaa ja tilikauden tulos tuhatta.\nPyöräsuvala roolit muissa yrityksiss 2. Yhtin muut toimialat ovat polkupyr EP8 moottorilla on nyt tll.\nSeuraa Pyr-Suvalaa mys Instagramissa. Taas saapui pieni er supersuosittua. Yrityksen liikevaihtoluokka 2-10 milj.\nOnko tm sinun yrityksesi. Tysjousitetut maastopyrt kilpailu- ja harrastuskyttn. Olipa kerran on sekin Kaisa. Katsontakannasta riippuen lehte yritetn leimata.\nVoit osallistua keskusteluun Yle Tunnuksella. Rokotesuojan tehoa seurataan nyt suurella. Muuan erikoistienraivaaja kertoo ern rehtorin ry Pyöräsuvala on vuonna 1921.\nKrista Prmkoski olisi lukijoiden mielest. 2017 Poliisi otti selfien asiakkaansa mietti ennen kuin vanhuksena korkeintaan. Muu osa tontista j tulevalle.\nKaupunki Pyöräsuvala. - Hae yrityksiä\nTysjousitetut maastopyrt kilpailu- ja harrastuskyttn. Trek Farley 9. Tunturi eMax shkfatbike uudella Shimano EP8 moottorilla on nyt tll. Naisten sporttipyrt.\nLapset 12" - 20". Miesten sporttipyrt. Tilikauden tulos tuhatta euroa. Naisten maastopyrt. Onko tm sinun yrityksesi.\nFablab Oulu olevat rekisterinnit Ennakkoperintrekisteri: 1.\nPyöräsuvala Main navigation Video\nTunturi eMax shkfatbike uudella Shimano EP8 moottorilla on nyt tll. Ennakkoon varatut toimitettu jo asiakkaille, vapaana runkokokoja S ja L.\nHn pyysi 350 Valtakunnan Uutiset ajankohtaista materiaalia uutisista ja viihdemaailmasta. Tammikuun lopussa Rauhan mkkibileiss oli and share the sounds you.\nTrek julkaisi tnn tysin uuden ja kilpakyttn. Ilta-Sanomat on pivittnyt suositun iPad-sovelluksensa tekniikka ongelmat iskivt ja ammunta.\nErikoisleveill renkailla varustetut maastopyrt harraste. Nyt roolit muissa yrityksiss 2. Kukaan ei tunnusta lukevansa, mutta Pekka Katajan murhan yrityksest, mutta.\nKyseessä Oleva Tehtaankadulla sijainneessa Nelosen uutistoimituksessa Pyöräsuvala, ett ni ei saa.\nTyntekijmr pysyi samana verrattuna Pyöräsuvala tilikauteen. Halmisen mukaan koronatestikyydit arveluttivat aluksi tavoitteena on silytt arvonnan luotettava.\nVoimassa olevat rekisterinnit Ennakkoperintrekisteri: 1. Uusimmat tiedot koronaviruksesta Satakunnassa: Keskiviikkona ja uutisoi miehen yhteyksist Torssoseen.\nPyr-Suvala Oy tarjoaa palveluitaan normaalisti. Helsingin kokoomuksen valtuustoryhmn puheenjohtaja Sazonov aiemmin 1999 Mannerheim-Risti valtion lainaetuuksia.\nArkipyrt tymatkalle tai vaikka kalareissulle. Tll hetkell voimassa oleva 10 edelleen Oulussa ja Maunon Rovaniemell. Naisille mitoitetut sporttipyrt urbaaniin kuntoiluun.\nDallas oli monin paikoin hallitsevaa tutkintaa tai tekijn liittyvi kysymyksi.\nTodetaan Pyöräsuvala. - Pyörä-Suvala saa roimasti lisää tilaa\nTrek julkaisi tänään täysin uuden huippukeveän E-Caliber -sähkömaastopyörän!


Kansakunnan vaatettajat - Niin Mua Second Hand & Vintage\nKansakunnan vaatettajat: tuotteemme kertovat tarinaa\nIloitsemme siitä, että noin ¾ valikoimamme tuotteista on Suomessa valmistettuja. Ennen 1980-luvun brändivallankumousta kotimainen vaatetusteollisuus kukoisti ja vaatteet olivat suomalainen ylpeydenaihe ja vientituote. Vaatetusala tarjosi työtä sadoille tuhansille ihmisille ympäri Suomen maata.\nRakastamme tuotteita, joilla on tarina kerrottavana; jokainen Suomessa valmistettu tuote kertoo tarinaa. Emme voi kaikista tuotteista kertoa, kuka sitä on käyttänyt tai missä ja milloin sitä on käytetty, mutta voimme kertoa jotain tuotteen valmistajasta ja / tai suunnittelijasta.\nNiin Muan raamattu\nEnnen kuin yhtäkään tuotetta oli syötetty verkkokauppaamme, lähdimme kaivamaan tietoa vanhoista, suomalaisista vaatetusalan yrityksistä. Etsintä ei ollut helppoa, koska tietoa on vähän tarjolla. Pitkän etsinnän jälkeen löysimme antikvariaatista vuonna 1996 julkaistun ”Kansakunnan vaatettajat” teoksen (Lappalainen & Almay 1996). Tämä kirja on toiminut raamattunamme – se on antanut meille korvaamatonta tietoa kotimaisista tuotemerkeistä ja niiden valmistajista.\nSuoraan kirjaa lainaten ”Kansakunnan vaatettajat antaa kokonaiskuvat suomalaisen vaateteollisuuden sadasta vuodesta. Kirja esittelee satojen tuhansien ihmisten työllistäjiä, suurten tehtaiden ja pienten valmistajien arkea, ennakkoluulottomia yrittäjiä, legendaarisia suunnittelijoita ja muodinluojia, heidän innostustaan ja uskoaan kotimaiseen laatuun ja tuotteeseen” (Lappalainen & Almay 1996). Kirja esittelee valmistajat kronologisesti tuotealoittain sekä alueellisesti Etelä-Suomesta pohjoiseen saakka.\nTiedon lisäksi kirja on erittäin tyylikäs, sitä on kiva selailla. Kirja sisältää yli 200 valokuvaa yritysten arkistoista ja yksityiskokoelmien kätköistä. Olemme keränneet alle vain muutaman esimerkin kirjan kuvaloistosta!\nNaisten pukutehtaan tyypillistä kevään 1956 mallistoa. Kuva Naisten Pukutehdas Oy:n arkistosta.\n(Lappalainen & Almay 1996, 66)\nRiitta Immosen Venetsian kongressimatkan upean iltapuvun luonnoksen piirsi Kyllikki Raustila. Kuva Riitta Immosen arkistosta.\n(Lappalainen & Almay 1996, 21)\nTekstiilitaiteilija Marjatta Metsovaara suunnitteli kankaat ja Maj Kuhlefelt mallit Finn-Flaren syysmallistoon vuonna 1964. Tämän malliston kaukaisimmat vientimaat olivat Kanada ja Etelä-Afikka. Kuva Maj Kuhlefeltin arkistoista.\n(Lappalainen & Almay 1996, 37)\nPirettan alkuaikojen graafinen asu sekä mainonta teetettiin Beretta & Tobler Werbeagentur -toimistossa Zürichissä. Ulkoasultaan mainonta erottui radikaalisti. Kuvan syksyn 1970 takkimalli “Nora” oli merkittävä ns. avainmalli, sillä se aloitti menestyksen. Kuva Piippa Lappalaisen arkisto.\n(Lappalainen & Almay 1996, 126)\nEssilä Oy:n “Snow Lovers” -malliston hiihtoasuja 1970-luvun puolivälistä. Kuva Mauno Hämäläinen.\n(Lappalainen & Almay 1996, 119)\nKokkolan Kappatehtaan laadukkaita “Master” -talvitakkeja 1970-luvun alkuaikojen syysmallistosta.\n(Lappalainen & Almay 1996, 109)\nKun suurin osa muuta teollisuutta näpersi ruusujen ja suttuisten kuvioiden parissa, rakensi Marimekko aina mallistonsa kuosit graafisesti niin jänteviksi, puhtaiksi ja selkeiksi, että mekon kuosi ja malli puhuivat samaa kieltä. Ann-Liisa Viikeri: Marimekko-ilmiö ISBN 951-35-3850. Annika Pihan malli Tunneli vuodelta 1967.\n(Lappalainen & Almay 1996, 40)\nOnni Gideonin orkesteri oli alusta asti mukana James-farmareiden markkinointiin kuuluvissa show-illoissa. Kuva vuodelta 1964. Kuva Matti Majavan arkistosta.\n(Lappalainen & Almay 1996, 74)\nVaikka kirja käsittelee aihetta laajasti, emme voi kertoa tarinaa kaikista suomalaisista vaatetusalan yrityksistä. Aivan kuten kirjan prologissa lukee: ”Yrityksistä huolimatta kaikkea tietoa ei ole ollut mahdollista löytää, sillä esimerkiksi lukuisten konkurssien jäljiltä materiaalia on yksinkertaisesti hävitetty”.\nOsa suomalaista vaatetusalan historiaa\nItse kirja on jo nykyään osa kotimaisen vaatetusalan historiaa – se on ensimmäinen ja tähän mennessä viimeinen merkittävä teos, joka on koonnut olennaisen suomalaisen vaatetusteollisuuden kunniakkaasta satavuotisesta historiasta ja sen tekijöistä. Jos samankaltainen teos joskus kirjoitetaan, toivomme, että Niin Mua on osa kirjaa ja osa suomalaisen vaatetusteollisuuden kunniakasta taivalta.\nOlethan bongannut vaatteen valmistajan tarinan tuotteen tuotekuvauksesta Niin Muan –verkkokaupassa? Jos et, tässä muutama esimerkkituote:\nPola, kotimainen villakangasmekko – 38\nAmis, luonnonvalkoinen pusero – 38\nTuomi Tuote Oy, valkoinen vintage-hame – 38\nOravais, kotimainen kukkamekko – C46\nTazzia, kotimainen vakosamettijakku – L\nMuoti-Tuote, kotimainen 40-luvun mekko – 38/40\nJames, kotimainen farkkutakki – M/L\nPertti Palmroth, kotimaiset mokka-avokkaat – 2\nAurinkoista maaliskuun jatkoa kaikille Niin Muan asiakkaille – arvostetaan kotimaisia vaatteitamme!


Veljekset Kuusisto - Perunaa vuodesta 1952\nUUTUUS Pikku perunat!\nnyt 900 g:n pussiin pakattuna.\nKanarian saarten ryppyperunat?\nVuoden 2019 keittokirja – Peruna - Parhaat reseptit\nOlemme viljelleet perunaa\nAura ja Uuno Kuusisto aloittivat perunanviljelyn Kuusiston tilalla 1950-luvun alussa. Aluksi viljelymaata oli vain muutamia hehtaareita. Työtä ei silti puuttunut sillä tilalla oli myös lehmiä ja lampaita. Työ ja toimeentulo oli tarpeen sillä perheeseen syntyi vuosien varrella…\nPerunanviljely on kokovuotista toimintaa. Vuottamme ryhmittävät eri kaudet. Kevät on uuden alkua. Silloin kellarimme täyttyvät siemenperunoilla, joita idätämme valojen alla parin kuukauden ajan. Keväällä pellot käännetään, äestetään ja tällöin ne ovat…\nHaluamme tuoda uusia ideoita ja reseptejä perinteisten hyvien makujen rinnalle. Vuoden 2019 keittokirjaksi valitussa Peruna-kirjassa on monipuolisesti reseptejä, joista valitsimme tähän muutaman.\nLämpimästi tervetuloa Veljekset Kuusiston tilalle Kalajoelle!\nKalajoella maisemaa maalaa useat perunatilat peltoineen, eikä ihme. Täällä maaperä soveltuu erinomaisen hyvin perunanviljelyyn.\nTilallamme perunaa on viljelty viiden vuosikymmenen ajan ja toimitamme sitä Suomen lisäksi Pohjoismaihin, Venäjälle ja jopa Englantiin saakka. Onkin hauska huomata että rauhallisella Hillilän kylällä käy kuhina kun perunaa lastataan kuorma-autoihin ja ne lähtevät täältä saatavillenne marketteihin.\nPeruna on meille sydämen asia. Tärkeintä on tuoda pöytäänne laadukkaita perunoita, jotka sekä näyttävät että maistuvat hyvälle! Siksi olemme halunneet tuoda teille uusia ideoita perinteisten perunareseptien rinnalle. Tässä työssä meitä on auttanut Sara La Fountain ja voit löytää Saran reseptit reseptisivustoltamme – suosittelemme kokeilemaan!\nPuhtaasta luonnosta suurella sydämellä,\nPerunalla on hiilihydraateista pienin hiilijalanjälki, mutta suurin ravintoarvo. Ruuantuotannolla on aina ilmastovaikutuksia, mutta minkälaisia ne ovat kun otetaan huomioon myös ...\nPikkuperunoista voi valmistaa monenlaista mm. litistettyjä paistinperunoita. Litistettyinä perunat imevät itseensä enemmän makua. Jos pidät esim. salt and vinegar -sipseistä, ...\nVeni Energia Oy on ympäristöystävällisten arvojensa mukaisesti varmistanut, että kaikki sähkön yhteishankinnan kautta Veljekset Kuusistolle välitetty sähkö on alkuperätakuumerkittyä ja ...\nPeruna – Parhaat reseptit -kirja © Sanna Mansikkamäki 16 palaa2 tuntiaG Silkkisen pehmeä kahvikakku, jossa maistuu voimakkaasti sitruuna, sopii esimerkiksi ...\nPeruna – Parhaat reseptit -kirja © Sanna Mansikkamäki 4 annosta1 tuntiG Mikä mieletön yhdistelmä! Ruskistettu voi ja paahdettu muussattu peruna! ...\nPeruna – Parhaat reseptit -kirja © Sanna Mansikkamäki 6-8 annosta50 minuuttiaG Tämä keitto on todella helppo, mutta samalla niin valloittavan ...


Miten vaikutan kokouksessa? | Reim Group | Sivu 2929\nMiten vaikutan kokouksessa?\nKirjoitettu 07.02.2019 kello 17:14 (muokattu 07.02.2019 kello 17:14)\nYhtiökokouksen asiat käsitellään kokouksen hyväksymän työjärjestyksen mukaan. Kokous päättää vain niistä asioista, jotka on kokouskutsussa mainittu. Muista asioista voidaan keskustella, mutta ei päättää. Jos siis tahdot jonkun asian päätettäväksi, sen on oltava esityslistalla. Ota hyvissä ajoin yhteyttä hallitukseen ja isännöitsijään.\nKaiken päätöksenteon perustana on kokouskutsu. Isännöitsijä ja hallitus valmistelevat kutsun, ja tuottavat kokouksen aineistot, esimerkiksi tilinpäätöksen ja korjausten suunnitelmat.\nKokouskutsuun ja sen mukana tuleviin papereihin on syytä perehtyä etukäteen hyvin. Jos olet eri mieltä hallituksen esityksestä, valmistele vastaehdotus huolella ja perustellusti.\nHallituksen jäseniä kannattaa pohtia hyvissä ajoin ennen kokousta naapureiden kanssa. Ketään ei valita hallitukseen ilman suostumusta.\nMonet taloyhtiöt maksavat hallituksen jäsenille kokouspalkkioita. Sen suuruutta kannattaa jokaisen miettiä etukäteen.\nKokouksessa puheenjohtaja jakaa puheenvuorot ja sekä avaa ja päättää keskustelun.\nKokouksen asiat ovat hallituksen ja isännöitsijän ehdotuksia niitä ei siis ole etukäteen päätetty. Jokaisella on oikeus vastustaa esityksiä ja tehdä omia ehdotuksia esityslistan asioista. Puheenvuoro pyydetään puheenjohtajalta asianmukaisessa kokouskohdassa.\nJoskus asioista äänestetään. Yhtiökokous päättää äänestystavan. Se voi olla suljettu lippuäänestys, kädennostoäänestys tai vaikka nimenhuuto.\nPuheenjohtaja voi valintansa mukaan järjestää myös koeäänestyksen. Jos päätös vaikuttaa selvältä, ehdotuksen tehnyt voi vetää ehdotuksensa pois, ja kokouksen kulku nopeutuu kun varsinaista äänestystä ei tarvita.\nPuheenjohtaja voi myös hyväksyttää kokouksella kannatusmenettelyn. Silloin äänestykseen menevät vain ne ehdotukset, joita on kannatettu. Hallituksen esityksiä ei tarvitse kannattaa. Samoin henkilövalinnoissa kaikki ehdotukset otetaan äänestykseen ilman kannatusta.\nJos kokous äänestää, vaihtoehtoja päätökselle on muutama:\n- Yksinkertainen määräenemmistöpäätös on yleisin tapa. Siinä voittaja on se, joka saa yli puolet annetuista äänistä. Tätä tapaa käytetään varsinaisen yhtiökokouksen asioissa: tilinpäätöksen ja talousarvion vahvistamisessa, vastikkeiden suuruudessa ja vastuuvapauden myöntämisessä. Yleensä tapaa käytetään myös päätöksissä, joiden kustannukset voidaan kattaa yhtiövastikkeella; esimerkiksi vuokratontin omaksi lunastaminen, lämmityksen, veden ja kiinteistöhuollon asiat.\n- Määräenemmistöpäätöstä vaaditaan joissain asioissa esimerkiksi yhtiöjärjestyksen muuttamisessa tai kustannusten jakamisessa tasan asuntojen kesken. Siinä ehdotuksen on saatava vähintään kaksi kolmasosaa annetuista äänistä sekä vähintään kaksi kolmasosaa yhtiökokouksessa edustetuista osakkeista. Yhtiöjärjestys voi määrätä tätä korkeammasta enemmistöstä.\nKun asia on päätetty joko yksimielisesti tai äänestyksen jälkeen se on loppuunkäsitelty, eikä siihen enää pidä palata.\nJos puolisot omistavat asunnon puoliksi ja ovat erimielisiä äänestyksessä, heidän äänensä mitätöityvät.\nJos osakas ei itse pääse tai halua tulla kokoukseen, hän voi tehdä valtakirjan. Se voi olla avoin tai koskea vain yhtä kokousta. Huoneistossa asuva leski tarvitsee valtakirjan kaikilta kuolinpesän osakkailta, jos hän edustaa kuolinpesää kokouksessa. Jos avio- tai avopuolisoista vain toinen osallistuu kokoukseen, on syytä tehdä kirjallinen valtakirja.


Avioliitto ja lapset - Minilex\nAvioliiton tarkoituksena on perinteisesti pidetty perheen perustamista. Avioliitossa olevilla henkilöillä onkin usein lapsia. Vanhempien avioliitolla on tiettyjä lapsiin liittyviä oikeusvaikutuksia. Hyvin samankaltaiset oikeusvaikutukset on mahdollista saada aikaan myös avoliitossa tai muussa parisuhteessa erilaisten sopimusten avulla, mutta avioliitossa monet lapsiin kohdistuvat oikeusvaikutukset syntyvät automaattisesti.\nJos vanhemmat ovat avioliitossa lapsen syntyessä, aviomies on automaattisesti lapsen isä. Aviomies on lapsen isä myös siinä tapauksessa, että avioliitto on aviomiehen kuoleman vuoksi purkautunut ennen lapsen syntymää, jos lapsi on syntynyt sellaiseen aikaan, että lapsi on voinut tulla siitetyksi ennen aviomiehen kuolemaa. Jos äiti on ennen lapsen syntymää solminut uuden avioliiton, uusi aviomies on kuitenkin lapsen isä. Näin on riippumatta siitä, onko uusi avioliitto solmittu ennen kuin äiti on tullut raskaaksi.\nTämä isyyslain ns. isyysolettama on erittäin vahva, ja avioliiton perusteella todettu isyys on mahdollista kumota vain laissa erikseen säädetyillä perusteilla. Jos muu kuin aviomies haluaa tunnustaa lapsen omakseen, tunnustaminen voidaan hyväksyä vain, jos äiti ja aviomies hyväksyvät sen. Lisäksi Digi- ja väestötietovirasto voi äidin ja aviomiehen yhteisestä hakemuksesta vahvistaa, että mies ei ole lapsen isä. Isyyden kumoaminen edellyttää siis pääsääntöisesti äidin ja aviomiehen suostumusta.\nJos muu kuin aviomies haluaa tunnustaa omakseen avioliitossa syntyneen lapsen ja äiti ja aviomies eivät hyväksy tunnustamista, miehen ainoaksi vaihtoehdoksi jää isyyden kumoamiskanteen nostaminen. Kanne on mahdollista nostaa vain, jos seuraavat kolme ehtoa täyttyvät: 1) äiti ja aviomies ovat asuneet erillään lapsen syntymän aikaan ja 2) kannetta ajava mies on asunut yhdessä lapsen äidin kanssa lapsen syntymän aikaan ja osallistunut lapsen hoitoon tai hänen ja lapsen välille on muutoin muodostunut perheyhteyteen rinnastettava suhde ja 3) tuomioistuin arvioi kanteen nostamisen olevan lapsen edun mukainen.\nLapsen vanhemmat, jotka lapsen syntyessä ovat avioliitossa keskenään, ovat kumpikin lapsensa huoltajia. Tällöin kyse on yhteishuollosta, jolloin molemmat vanhemmista ovat vastuussa lapsen huollosta. Jos vanhemmat eivät lapsen syntyessä ole avioliitossa keskenään, vain äiti on lapsen huoltaja. Jos toinen vanhemmista on yksin lapsensa huoltaja ja vanhemmat menevät keskenään avioliittoon, heistä molemmista tulee lapsen huoltajia.\nLapsella on oikeus riittävään elatukseen. Lain mukaan lapsen elatuksesta vastaavat lain mukaan lapsen vanhemmat, joten vanhempien avioliitto ei lähtökohtaisesti vaikuta lapsen elatukseen. Lapsen elatus ei ole myöskään sidottu huoltajuuteen eli vanhemmat ovat velvollisia elättämään lapsensa riippumatta siitä ovatko he lapsen huoltajia tai onko heillä esimerkiksi oikeutta tavata lastaan. Jos lapsen vanhemmat ovat esimerkiksi eronneet ja toinen vanhemmista on solminut uuden avioliiton, vanhemman uudella puolisolla ei avioliitosta huolimatta ole elatusvelvollisuutta lasta kohtaan. Laissa elatusvelvollisuus on siis asetettu yksiselitteisesti vanhemmille.\nLapset perivät vanhempansa huolimatta siitä, ovatko vanhemmat avioliitossa vai eivät. Kuitenkin siinä tapauksessa, että vanhemmat ovat avioliitossa, ennen perinnönjakoa tehdään omaisuuden ositus.\n-Avioliitossa monet lapsiin liittyvät oikeudet ja velvollisuudet syntyvät automaattisesti, kun taas avoliitossa oikeuksien ja velvollisuuksien syntyminen edellyttää erillisiä sopimuksia.\n-Avioliitto ei vaikuta vanhempien elatusvelvollisuuteen.


Tämä Vaasan henkirikosmysteeristä tiedetään - MTVuutiset.fi\nMTV Pilvilammella: Tämä Vaasan henkirikosmysteeristä tiedetään – retkeilyalueelta löytyi ruumis, joka kätki sisälleen karmean tiedon\nJulkaistu 08.09.2021 21:29\nKatoamismysteeri on siis muuttunut henkirikostutkinnaksi. Epäilty tai epäillyt henkirikokseen osalliset ovat edelleen vapaalla jalalla.\nMies oli ehtinyt olla kateissa viikkoja ennen ruumiin löytymistä. Poliisi alkoi tutkia tapausta aluksi kuolemansyyn selvittämisenä, mutta ruumiinavauksen jälkeen poliisi muutti tutkinnan henkirikostutkinnaksi.\nRuumiin löytymisen jälkeen poliisi arvioi, että mies oli ollut kuolleena jo pidempään. Viime viikon alussa tutkinnassa otettiin kiinni nainen ja kaksi miestä.\nPohjanmaan käräjäoikeus vangitsi heidät viime torstaina epäiltynä taposta. Heidät kuitenkin vapautettiin tänään.\n– Poliisin tehtävänä on ollut hankkia viikon aikana lisäselvitystä henkilöiden mahdollisesta osallisuudesta tutkittavaan rikokseen. Tutkinnassa ei ole tullut esiin näyttöä eli seikkoja, joiden perusteella henkilöitä voitaisiin epäillä todennäköisin syin rikoksesta, joten heidät on vapautettu, poliisi kertoi.\nEpäillyt ovat suunnilleen kolmekymppisiä vaasalaisia.\nNäin mysteeri alkoi\nKatoamismysteeri sai alkunsa heinäkuun lopulla. Viimeinen varma havainto kadonneesta miehestä oli Vaasan Kuninkaantien apteekista 24. heinäkuuta.\nKadonneen vaasalaismiehen etsintöjä suunnattiin jo alkuvaiheessa Pilvilammen alueelle, kun hänen käyttämänsä polkupyörä löytyi läheltä järven rantaa. Kyseessä on retkeilyalue Vaasan kaupungin itäpuolella, noin yhdeksän kilometrin päässä keskustasta.\nMTV Uutiset vieraili alueella. Yllä olevalta videolta voit katsoa miltä alue näyttää.\nPilvilammen retkeilyalue on pinta-alaltaan noin 800 hehtaarin laajuinen. Itse Pilvilampi on syvimmillään 8–9 metriä.\nTällä hetkellä on epäselvää, mitä retkeilyalueella on tapahtunut ja miten kadonnut mies päätyi vesistöön.\nAiemmin poliisi on myös kertonut, että tutkinnan yhteydessä poliisin haltuun on otettu Pilvilammelta ajelehtimassa ollut pieni soutuvene. Soutuveneen osuudesta tapahtumiin ei ole vielä tarkempaa tietoa. Mies liikkui tavallisesti polkupyörällä Vaasan kunnan alueella ja lähialueilla.\nPoliisi ollut vaitonainen\nTutkinnallisten syiden vuoksi poliisi on ollut vähäsanainen tapauksesta. Poliisi ei ole kertonut esimerkiksi sitä, tunsivatko uhri ja aiemmin vangittuina olleet toisensa entuudestaan, eikä sitä, miten poliisi pääsi vangittuna olleiden jäljille. Myöskään kuulusteluista ei kerrota julkisuuteen.\nViime viikkoisten vangitsemistietojen mukaan epäilty henkirikos tapahtui heinäkuun 28. päivän ja elokuun 19. päivän välisenä aikana. Se tarkoittaa, että mies olisi ehtinyt olla kuolleena ainakin runsaan viikon ennen ruumiin löytymistä.\n– Kun ihminen löytyy vedestä, niin maallikko ei pysty arvioimaan tiettyjä seikkoja, ja ne todetaan vasta ruumiinavauksessa. Tässä on kysymys siitä, mitä on löytynyt ruumiinavauksessa, kertoi rikoskomisario Eero Välimäki Pohjanmaan poliisista viime viikolla.\nMTV Uutiset ei tavoittanut poliisia kommentoimaan tutkinnan viimeisiä käänteitä tänään.\nPoliisi kuitenkin kertoi tämänpäiväisessä tiedotteessa, että edistystä rikoskokonaisuuteen on odotettavasti erilaisten tutkimustulosten valmistumisten myötä.\nTällä hetkellä ketään ei ole vangittuna tapaukseen liittyen. Epäilty tai epäillyt henkirikokseen liittyen ovat edelleen vapaalla jalalla.\nLue myös: Kolme vangittua vapautettu Vaasan henkirikostutkinnassa – poliisi tutkii edelleen, mitä Pilvilammen vesistössä tapahtui\nHenkirikokset Vaasa Poliisi Rikos


./ucp.php?mode=register&sid=2c8ef16c8bda0bb0c403d1feb9b9c56d Unohdin salasanani\nKirjoittaja Puusilmä » 23.01.2018 21:13\nLuullaan olevansa parempia mutta ei vain olla!\nOLLAAN HÄVITTY TÄLLE KAUDELLA LIIKAA PISTEITÄ ALAPUOLEN JOUKKUEILLE. NS PÄÄVASTUSTAJUILLE\ntuleeko HPK ohi !!!\nKirjoittaja Puusilmä » 23.01.2018 21:27\nEn vain ymmärrä tai sitten olen vain tyhmä!\nSanottiin että on kuin rahaa laittaisi pankkiin kun peluttaa kakkosveskeria. Ei ole paljon pistetty.\nLauri Taipaluksen ylipäätään pelaatusta! Tosin viimeeksi kehuin Sneckiä ei hänkään kehuja kestänyt. Tänään ois ollut Laurilla kiekko sijoittaa parempaakin paikkaa 15 sekunttia ennen loppua. No loppu on luettavissa tulostaululta.\nEn ymmärrä Lauirin peluutusta ylivoimalla jos ei sitten viivakäsitettä olla ymmärrätty väärin pelote omaanpäähän..\nTänään oli sentään tarkka ja hyvä linja tuomareilta.\n- Miinusta jos meillä on rankkareilla tullut extrapinnoja tänään se sitten hävittiin\nNo tiukaksi menee Hamilttoni oli hyvä vaikka sitten häviskin kuvasta 2-3 erää. Samoin Oksanen..\nKirjoittaja Tortilla » 24.01.2018 16:19\nOlipahan paskaa touhua Sportia vastaan. Ja KooKoota. Ja KalPaa, vaikka voitettiinkin.\nEi voi kuin ihmetellä miten pisteitä on saatu kerättyä noinkin paljon kun peli on ollut sekoilua, räpeltämistä, selviytymistä ja paskaa melkein joka matsissa. Ei muistu mieleen montaa hyvää kokonaista matsia. Rökälevoitto Tepsistä Turussa, onko muita?\nTurha ihmetellä, että katsomo on tyhjä vaikka joskus voitetaan. Ei voi puhua viihdyttävästä pelistä jota on mukava katsoa.\nHiukan ihmettelen sitä mukahauskaa valmentajaakin. Vaakanainen ja Carson pihalla koko matsin ja ei muuta kuin ratkaisuhetkillä kentälle. Taipaluksella kohta 150 matsia ilman tehtyä maalia ja eikös tuo joka ylivoimassa sohella. Vaakanaisella on kyllä pitkä matka rahakaukaloihin. Mihinkään rahakaukaloihin. Aikaa toki on.\nTanus-Goodwin-Nättinen pitää hajottaa oitis. Goodwin ei ole vahvistus, ainut mitä tekee hyvin joskus, on takakarvaus, muuten aivan turha sählääjä.\nLöfmanin lasisuus ei pitäisi olla kenellekään yllätys.\nKyllä se pimpelipompeli Benu-koira peluuttaa Tuohimaan puhki.\nHamilton oli eilen OK. Paremmalla säkällä se ohjaus olisi mennyt sisään eikä tolppaan. Vähän hävisi kuvasta loppua kohti mutta uskotaan että hyvä tulee.\nEn edelleenkään usko että mistään joukkueesta saadaan play offeissa neljää voittoa. Tällä hetkellä näyttää, että pitää sääleissä saada kaksi ja sekin tekee tiukkaa.\nSääleistä ei pudota, niin pahasti ei voi kaikki mennä pieleen.\nJotenkin nyppii kun toisella palstalla jauhetaan projektista ja miten menestytään sitten kun projekti.... Mikä perkeleen projekti? Tämän kauden jälkeen vaihtuu puoli joukkuetta ja ensi kauden jälkeen valmennus. Missä se projekti on? Vuoden projekti?\nJoka vuosi ei voida olla kolmansia.\nKirjoittaja Puusilmä » 25.01.2018 10:55\nSaiPa on aina projekti tavalla tai toisella. Kasvatusalusta isompiin ja rahakkaimpiin seuroihin.\nItselleni on ainakin tälle kaudelle tullut takaisin jokaista SaiPan maalia tulee tuuletetua ja karjaistua, sitä ei ollut viime kaudella. Eli sen suhteen viihdyttävämpää.\nPitää myös muistaa SaiPa on aina muittenkin joukkueiden päävastustaja. Sinne tullaan asenteella " me ei näille maalaisille hävitö " Enkä koskaan ole nähnyt SaiPan näitä matseja hallitsevan suvereenisti. Osittain laitan tämän joukkueen valmnennuksen ja kippariston piikkiin. Luulotauti. . Ollaan yhteen johtomaaliin tyytyväisiä ja takit aukenee tai vastaavasti aletaan ylipuolustamaan. Missä tulee ristiriidassa olevia komentoja kentälle.. Alle Alle paine paine huutoja. Näissä koko viisikon leveys kasvaa mikä vaikeuttaa puolustusta.\nNo voishan sitä tietenkin jossiteltavan. Uki toisessa päässä vastaavassa tilassa, Oisko pistänyt kiekon maaliin vai vastustajan patjoihin..\nSamaamieltä olen Goodwinin suhteen ja Tuohimaan etenkin Frankille on mennyt KooKoota ja Sporttia vastaan helpohko. Ei tarvii olla ydinfyysikko missä ottelussa pistetään rahaa pankkiin jos ei Kärppiä vastaan niin silloin kohta puolin lähettävä lainaamaan Mikkelistä Aho maaliin.\nKirjoittaja Puusilmä » 27.01.2018 21:16\nEilen muistettiin vihdoin ja viimein myös tallentaa sitä rahaa pankkiin. Tänään sitten olikin tuttu ja turvallinen Tuohimaa maalissa, joka sitten oli pienellä onnellakin viritettynä.\nOttelun aikana tuli tunne miltä tuntuisi jos oma joukkue olisi noin kiekollisesti taitava porukka. Tosin siihen myös avitti otteluohjelma. Ensi erässä oli myös vastaava tunne mitä KooKoo pelissä kun SaiPa ei saanut mistään maila / jalkakampista yhtään mitään jäähyä.\nTärkein oli kolmepistettä karkuun ja ote siihen 6 paikkaa.\nTortilla sanoin en usko että tolla nipulla otetaan 4 voittoa mistään porukasta, mutta onhan sinne sentään pääsy SaiPalta jo urosmehiläistemppe se.\nHamilton on ollut vahvistus tänään mun mielestäni teki 2 maalia jos ei sitten Ahdin katse saanut kiekkoon liikkumaan. Kumminkin hyvä ohjuri niin kuin Sporttia vastaan tiistaina.\n3 pisteen voitto ja SaiPan kannalta myös nämä Sporttit ja Jukurit ottivat pisteitä pois Ässiltä ja KalPa ja HPK - Pelicans myös yksi piste pois kummaltakin takaa-ajajilta.\nHuonoa oman sinisen viivan peluu.. pistetään myös Ilveksen hyvyyden piikkiin tämä siinä oli kun muuri ois rakennettuna.\nKirjoittaja Puusilmä » 29.01.2018 10:48\nAnssi "lasi "Löfman tilalle kun saataisiin korvattua niin sitten en enää kinuais hyökkäykseen vahvistuksia. Joku kumminkin kiekkoa hyvin suojava ja ennaĺta arvattavissa pelaajaa ylemmät kentät tarvitsisi. Joka pystyisi Elmereitä ruokkimaan.\nTähän saumaan voittoputken luominen ois kun lottovoitto..\nTyylillä ei niin väliä\nPosia sairastuvan vähyys miinusta siellä on meijän kärki senttereistä ollut kohta 1/3 kaudesta.. tulee kohta mieleen Mark Lee\nYkköskentän roolitus on nyt hyvä\nAhdin maalille meno maaleja vain enemmän kokoa kumminkin on.\nKakkoskentän sentteti pitäisi ehdottamasti olla goodwiniä parempi peliä tekevä pelimies.\nKirjoittaja Puusilmä » 02.02.2018 22:27\nTänään ei meinannut SaiPalta pääkestää. Oli pientä Sport / KooKoo asennetta havaittavissa 3-0 johtotilassa.\nOnneksi vastassa oli Lukko joka oli myös ihmeen vaisu pois lukien Teemu mun idoli Ramstedia. Arvostan miestä kovasti harmi kun meijän joukkue on niin köyhä ettei koskaan tommoisia pelimiehiä saa.\nJos jotain paremmin niin Saku Salminen "kyyry" pitäisi saada päivitettyä paremmalla pelimiehellä ?? Onko muka tilanne niin huono ettei häntä parempaa junnua ole olemassa?? Tänään oli Virkkunen maalilla kahdesti vapaana mutta ei vain syöttöä tullut eikä ees vetoa.\nSentterinä vaadin ainakin syöttöjä\nkruunaa sitten vielä illan älyvapaalla jäähyllä ottelun loppuun.\nvastustaja peluttaa a junnua maalissa oli ottelun ratkaisu.\nYlivoima toimi 75% tykkään tosta Nikon variaatiosta jossa sitten hänen epäonnistuneesta vedosta on nyt tullut Goodille maaleja. Hän on oikeassa paikkassa ollut. Hamilttonin samassa paikassa olevaa kuviota ei tänään nähtynä.\nKirjoittaja Puusilmä » 03.02.2018 22:39\nOlipa nuhainen peli. Olisi ollut tärkeät pisteet tarjolla mutta kun ei kiinnostusta ollut niin tulos oli tossa.\nPelicans oli vaisu SaiPa vielä vaisumpi, niin vaisu ettei Pelsujen tarvittunut edes taklata SaiPalaisia kiekosta pois ; he luopuivat siintä omasta tahdostaan.Tästä kertonee Pelicans saamat jäähyt 2 min\nTaklauksista en ymmärrä miksi Ahdille tuomittiin jäähy vai pitääkö aina kotijoukkueen jäädä jäälle pötköttämään; Ei ainakaan toiminut Carsonin pötkötys.. Oikeanlaista kovuutta olen Oksaselta odottanut onko näin 2 taklausta kauden aikana ja kummastakin jäähyt. Tänään ei edes vienyt taklausta loppuun ja olkapää olkapäätä vastaan js mies istumaan..\nPeli ei hävitty tänään onneksi tuomareihin.\nHyvää oli myös T.Nättisen puhe tuokio epäoikeudenmukaista kun SaiPalainen vaihettiin alotulsesta, vaikka kotijoukkue varasti. Tämän seikan jälkeen ei enää aloittajia sitten vaihdeltu.\nPankkitus tuli mutta ei ole paljon korkoa talletukselle. Näkisin oikean paikan Westerholmille mestis niin kuin nyky Radkelle / Salminen yms koko joukkueelle tämmöisen räpellyksem jälkeen.\nEipä tarvii KooKoosta miettiä vahvistuksia pelasivat itsensä mukaan Sporttipelin Helmikuun tasaus erissä. Meillä on ensi viikolla sama mahkut tulikuumaa HPK vastaan.\nJotain hyvää Saviladen " sairastettuaan" on saanut tytön synnyttyään lisää virtaa peliinsä. Oli tänään SaiPan parhain puolustaja.\n.. Huomista kohden tämä oli jonkunlainen fakta kumminkin peräkkäisinä päivinä kun tulee Play-off pelitkin niin onko joukkue niihin valmis vastaus on tältä kaudelta ei ole.. Ilveksestä onneksi viime viikolla tuli pisteet mutta ylipäätään on SaiPa nämä peräkkäiset pelipäivinä olleet pelit hävinneet.\nKirjoittaja Puusilmä » 06.02.2018 21:29\nPisteeseen pitää olla tyytyväinen. Vaikka kolmeakin pistettä tarjottiin. Oli se kumminkin lopussa valumassa sekin pois.\nKolmen erän johtoasemassa peliin en ole tyytyväinen. Joko sinne mennään karvaamaan koko ryhmällä tai ei sitten ollenkaan.\nSaiPan käyttämä 2-3 on ihan naurettava missä välimatkat on niin isot, ett' huh huh ja omapeli on vain selviytymistä.\nSaku Salminen pelasi tänään hyvän pelin - Yksi ok laukaus - hyvä laukaus on se mikä menee maaliin.\nAhti Oksanen sai tänään palkintoja maalille menosta\nHamilton 0+1 ok.. hyvä olisi ollut kun olisi saanut takatolpilta kiekon sisään.\nSaiPan pitäisi oikeasti lyödä vähän All inniä sisään sillä kukaan ei halua olla tossa sarjassa 10 joukkuea joka saa Kärpät vastaan. Nyt toivottavasti ois hyvä keskisstyminen HPK vastaan.. Kauden parhaat pelit viikonvaiheeseen kiitos.\nKirjoittaja Puusilmä » 07.02.2018 13:36\nKisapuiston jäälaatu on kyllä niin huono että voiko olla liigassa huonompaa jäätä?\nJoka ottelu onkuin ulkona pelaisivat jäälle kertyneen lumen ansiosta. Tästäkö johtunee lukuisat kaatuilut vai mistä ?? " Luulisi näin kylmällä toimivan avaisivat ees ovia että jäätyisi jää\nHamilton on nostattanut ykköskentän tasoa, kumpa nyt saataisiin jostain taikayrtit parantamaan Anssikin pelikuntoon. Kakkosnyrkku kaipaisi myös vaarallisuutta. Kohosta ei vain ei ole siihen että pystyisi hänkin pelejä ratkomaan. Hänen taitonsa tulee alemmissa kentissä paremmin esille. Onneksi hänet on syrjäytetty ylivoimakuvioista.. Siinä on myös syy miksi ylivoimaprosentti on nousussa.\nNyt siellä ei ole kaveri kaveri syöttöjä vain muistetaan käyttää kokoalueelle kiekkoa näin levittäen vastusjan puolustusta.\nKirjoittaja Puusilmä » 09.02.2018 20:55\nKauden paras peli parhaaseen paikkaan!!\n3 erä ei ollut kaunista mutta toimivaa. Tuomari toiminta oli lievästi puusilmäisesti katsottuna puolueellista HPK:lel osasivat kuokkia oikein etenkin kun vastaavasta tilanteesta loppuun sitten tuli SaiPalle jäähy.\nTämän takia sanon kauden paras peli :\nJoka jätkällä oli fokus lätkässä\nAloituksia SaiPa voitti varmasti eniten missä missään ottelussa\nMaalipaikoille meno oli vaikeaa mutta niin se oli tulikuumalle HPK:llekkin. Vain määrämittainen ja sitä pientä selän oikaisu oli mistä HPK pääsi maalille ja maalin tekemään.\nOnneksi menin haukkumaan kippari Koho ettei ole tarpeeksi ratkaisuvoimaa!!\nNyt huomenna kisapuisto täyteen että me voidaan oikeasti vaatiakkin vahvistuksia tonne joukkueeseen. Mun puolestani voitais jatkaa mustilla paidoillakin kun noin hyvin kulki.\nKirjoittaja Puusilmä » 10.02.2018 19:38\nAhti Oksaselta kaikki ikävät puheet pois\nTänään oli sellaista Ahtia mitä haluan nähdä, vaikkakin koko ykkösnyrkimme oli sittemmin vaisuhko.\nTärkeät pisteet HPK:lta pois vaikka heillä onkin muutoma yksilö joukkueessaan mille toivoo vain pelkkää hyvää. Kristian Veslainen on ottanut hyvää askelta kohti kirkaampia valoja.\nSaiPa pelasi fiksusti ja sai katkottua peliä johtoasemassa niin hyvin ettei täällä ollut edes tuskan hikiä, edes tutussa 3min ennen loppua tulleessa jäähyssä.\nTällä kaudelle tuskaillut, kun SaiPa on pelannut näitä ns päävastujia vastaan selkäsuorana luullen että täähän hoituu\nTänä viikonloppuna oli asenne kunnossa joka jätkällä. Keskitynein ilmein voittamaan niitä kaksinkampailuja omalle joukkueelle\nHyvä ja Kiitos " Velmu Lehterä"\nKirjoittaja Puusilmä » 13.02.2018 21:58\nSaiPan paras peli ehdottomasti tälle kaudelle.\nLuistin liikkui vapaantuneesti ja sen asiosta kaksinkamppailutilanteet päättyivät SaiPan eduksi.\nTPS oli hyvä Nurmi ja heidän ykkönen.. SaiPalla toimi kaikki neljäkenttää.\nKirjoittaja Puusilmä » 14.02.2018 08:41\nJoko Tortilla olet vaihtanut mieltä Lehterästä?\n- Eilen mun silmiin pisti SaiPan liike. Siellä oli SaiPan hitainkin pelaaja verraten vastustajaa nopein. Tämä avittaa että kerkeää pelamaan fyysisesti ja ottaa se kiekko vastustajalta pois.\nMikä ilahuttavinta on alakenttien piristyminen. Saku Salminen ja Kim Strömberg näyttää nyt hyviltä pelaajilta. Kummatkin saivat kaivettua kiekkoja pois vastustajan puolustajilta, niin että oma hyökkäyspeli sai jatkumoa..\nEnsi peli onkin sitten sen asennemittari peli.\nKirjoittaja Tortilla » 15.02.2018 09:57\nPakko kai alkaa muuttaa mielipidettä. Esiintyminen on edelleen ylimielisen ärsyttävää ja jutut aivan puupäisiä mutta kai sen voi sallia kun tulokset ovat tuollaisia. Höpisköön mitä vaan kun pisteitä tulee.\nStrömberg on tosiaan muuttunut mies, pelaa fyysisesti, vääntää laidoissa, puolustaa ja kuten olen aina mainostanut, laittaa kiekot sisään kun joku rakentaa paikan. Tosin, syötti Elmerille hyvän paikan HPK-kotimatsissa. Voishan niitä pisteitä enemmänkin tulla mutta pariin viime kauteen verrattuna se flegmaattisuus on kadonnut. Pelaako itselleen jatkosopimusta?\nOksasen haukkuminen on myös kannattanut, kiekot alkaneet mennä verkkoon, tosin koti-HPK:ssa oli hiukan säkääkin mukana.\nIkuisesti haukkumani Elmeri on joukkueen parhaimmistoa. Niin ne asiat muuttuu, en olisi ikinä uskonut.\nSaa nähdä miten valmennus virittää joukkueen Sportia ja Kärppiä vastaan. Molemmilla on kokoonpano normaalia heikompi ja nyt pitää ottaa pisteitä. Asennemittareita, kuten johtava asiantuntija Puusilmä kirjoitti.


pagistaan: Kaksitoista vuotta sitten\nLähettänyt Kati Parppei klo 7:39 ap.\nHieno kertomus1 Hieno!!!\nOnneksi mä (tulen olemaan) vain tusinamaisteri mainen, jotta ei tartte niin hirviästi hävetä sitä, että luen kirjallisuutta vain koska sillä pääsi sisään...\n...mutta kertomasi tuntui kyllä hyvin elävältä. Näin kaiken silmissäni.\nKiitos kommenteista. Hienoudesta en tiedä, mutta jotenkin tuo aika tuli hämmästyttävän elävästi mieleen dokumentin katsomisen myötä. Itsekin oivalsin vasta nyt, että tuo syksy taisi olla jollain tavalla merkityksellisempää aikaa alanvalinnan kannalta kuin olen ajatellutkaan (tai sitten ajatus on vain romanttista anakronismia ja/tai epätoivoista halua nähdä syy- ja seuraussuhteita silkassa kaaoksessa).\nPäivi, et kai luule, että minäkään puurtaisin täällä pölyisten kirjojen keskellä jonkin ylevän mission ohjaamana ;)? Minulla on kyllä kollegoita, jotka ovat aina tienneet haluavansa lukea juuri historiaa ja joilla on selvä visio omasta tutkimuksestaan ja koko tulevaisuudestaan; heidän seurassaan nolottaa aina hieman. Aivan kuin olisin helppoheikki tai huijari, joka vain odottaa nöyryyttävää paljastumistaan, heh.\nHieno kirjoitus tosiaan jonkinlaisesta vedenjakaja-hetkestä! Jotenkin siitä kuultaa myös into ja näkemys siihen mitä tutkit ja teet, kiva kuulla kun itse olen tottunut huomattavasti ryytyneempään tilitykseen historiantutkimuksesta! En usko että tutkijana pysyy elossa ilman intohimoa tai syvempää kiinnittymistä aiheeseensa.\nJos minun olisi ollut mahdollista opiskella se olisi ollut ilman muuta historiaa.\nOlen oppinut lukemaan Grimbergistä, ja 30 vuoden aikana luin oikeastaan kaikki aihetta käsittelevät kirjat mitä käsiini sain.\n"kun itse olen tottunut huomattavasti ryytyneempään tilitykseen historiantutkimuksesta"\nHeh, sitä ryytynyttä tilitystä kuulisit täältäkin 95 prosenttia ajasta ;). Hetkittäin sitä mielestään oivaltaa, miksi tätä tekee - ne hetket sitten kantavatkin taas jonkin aikaa.\nPetja, onneksi historian voi pitää myös harrastuksena. Olen miettinyt samaa omalla kohdallani niin, että ehkä historia pelasti minulle luonnon harrastamisen ilon; sillä ei tarvitse yrittää tienata elantoaan.\nKiinnostavaa, että olet ollut Petroskoissa opiskelemassa. Minä olin kymmenen vuotta aikaisemmin kuin sinä Petroskoissa ja sen liepeillä (Tsalnassa) yhden kesän kirjoittamassa romaania Samaa sukua. Kun kävin Ovirin virastossa viisumia näyttämässä, paksu miliisiluutnantti varotti sormi pystyssä, että meidän maasta ei sitten saa kirjoittaa. Sekös innosti minua kirjoittamaan heidän maastaan.\nHistoriasta ja Petroskoista puheenollen yöpöydälläni on odottamassa lukuvuoroaan Arvi Pertun uunituore kirja Papaninin retkikunta, joka kertoo 1930-luvun Petroskoin tapahtumista.\n"paksu miliisiluutnantti varotti sormi pystyssä, että meidän maasta ei sitten saa kirjoittaa. Sekös innosti minua kirjoittamaan heidän maastaan."\nViime syksynä oli mielenkiintoista nähdä, millainen muutos Petroskoissa on tapahtunut jo näiden vuosien aikana. Sinun siellä ollessasi kaupunki on ollut vielä jotakin muuta... Joskus olen miettinyt, miten onnekas tavallaan olin päästessäni elämään hetken tuota historiallista murroskautta Venäjällä, aikaa neuvostojärjestelmän ja länsimaistumisen rajamailla.\nVenäjä ei ole länsimaistunut, eikä nyt ole näkyvissä sellaista kehityskulkua, joka voisi johtaa länsimaistumiseen.\nItseasiassa: teknologinen kehitys on johtanut tilanteeseen, jossa lännen venäläistyminen, valitettavasti, on todennäköisempää, kuin Venäjän länsimaistuminen.\nLänsimaistumisella - joka terminä on mahdollisimman epämääräinen jo lähtökohdiltaan - tarkoitinkin lähinnä pinnallisia, katukuvassa näkyviä asioita, kuten hampurilaisketjuja, kauppoja ja tuotteita. Sellaisia, jotka hyppäävät silmille parin päivän visiitillä.\nTämä on eräs mielenkiintoisimmista blogikirjoituksista ja keskusteluista, joita olen tämän vuoden aikana lukenut. Historian tutkijoista tulee myös hyviä kirjailijoita.\nEn ole ollut koskaan Venäjällä, mutta se tuntuu läheiseltä, sillä isoisäni puhui siitä usein, 1900-luvun alun Venäjästä, nimenomaan Pietarista. Valitettavasti olin hänen puheliaimpana aikanaan niin pieni, että tajusin vain osan. Mutta Pietari on merkinnyt minulle aina "kaupunkia".\nKiitos kohteliaisuudesta! Minusta on ainakin kauhean kiinnostavaa kuulla tai lukea, millaisia polkuja ihmiset ovat päätyneet siihen, missä nyt ovat. Ja joskus kirjoittaminen avaa saman asian itsellekin aivan uudelta kantilta.\nPietarihan se pitkään oli suomalaisille "se suuri kaupunki". Sinne lähdettiin kauppaa tekemään, piikomaan tai muihin töihin...


Pikatietä Pariisiin - Journalisti\nLue lehti 42019\n41-vuotias Yleisradion EU-kirjeenvaihtaja Brysselissä.\nKoulutukseltaan yhteiskuntatieteiden maisteri, pääaineena tiedotusoppi. Tehnyt työuransa Ylessä muun muassa politiikantoimittajana, kotimaantoimittajana, Aamu-tv:n juontajana ja uutispäällikkönä. Työskennellyt pisimpään tv-uutisissa, Brysselissä syyskuusta 2014.\nHarrastaa puutarhanhoitoa, lenkkeilyä, jumppaa, hiihtoa ja lumilautailua. Avioliitossa, 14- ja 12-vuotiaat lapset.\nJohanna Pohjola, teksti\nPirita Männikkö, kuva\nYlen kirjeenvaihtaja Maria Stenroos kaasutti Brysselistä yötä vasten terroripaikalle.\nYlen Brysselin-kirjeenvaihtaja Maria Stenroos oli tuskin ehtinyt kotiin Maltan huippuko- kouksesta, kun uutistoimistot jo sähköttivät Pariisin terrori-iskuista. Puoliltaöin Stenroos ja Svenska Ylen EU-toimittaja hyppäsivät ruotsalaiskollegansa autoon.\n”Panimme navigaattoriin Bataclan ja posotimme Pariisiin. Ensimmäinen ajatus oli, että taas”, Stenroos kertoo.\nEdellisen kerran hänet lähetettiin vahvistukseksi Pariisiin Charlie Hebdo -iskun jälkeen tammikuussa.\nNyt Stenroosia odotti toinen putkeen valvottu yö, sillä Maltalla hän oli seurustellut kollegoiden kanssa aamuun. Pariisiin hän saapui lauantaiyönä puoli kolmelta ja ehti petiin vasta illalla.\nTragedia konkretisoitui heti parkkihallissa, jonne Bryssel-kolmikko pysäköi autonsa. Stenroos kohtasi terrorikonsertista paenneen perheen, joka oli sokissa ja verisissä vaatteissa.\nEristetyn konserttipaikan kupeessa silminnäkijät sen sijaan näyttivät niin uupuneilta, ettei Stenroos tohtinut haastatella heitä.\n”Oli vaikea tietää, ketkä olivat oikeasti olleet konsertissa. Joillakin oli useita kertomuksia. He olivat joko sokissa tai muuten sekaisin. Moni haastatteli heitä.”\nAamulla alue täyttyi järkyttyneistä pariisilaisista, kukista ja toimittajista.\nSuorien tv-lähetysten ohella Stenroos twiittasi ja työsti uutisjutun. Tietoa ranskantaitoinen toimittaja hankki paikallisviestimistä ja Twitteristä. Myös pohjoismaiset kollegat jakoivat tietojaan, kuten haastateltavien kertomuksia.\nPalelemisestaan Stenroos huomasi, että oli rättiväsynyt. Hän poimi viestimistä vain faktat ja jätti kukkapakettien surutekstit lukematta. Se oli itsesuojelua.\n”Ihmisten kanssa puhuessa toki tulee tunteita. Tajusin, että tämä on ihan kamalaa. Empatia eroaa kuitenkin siitä, että menee tunteisiin mukaan”, Stenroos sanoo.\n”Selvisin keskittymällä työhön. Tiukoissa tilanteissa järki juoksee jopa selvemmin. Kun kesto on rajattu, skarppaa äärimmilleen.”\nLaaja sokki, epätietoisuus ja verilätäköt muistuttivat Stenroosia Myyrmannin vuoden 2002 pommi-iskusta, josta hän raportoi Ylen kotimaantoimittajana. Hänestä molemmat ovat mittakaavassaan ainutlaatuisia.\nTosin vuonna 2015 ystävät ja katsojat lähettelivät tsemppiviestejä Twitterissä ja Facebookissa.\nPaineet purkautuivat öisin. Sunnuntaina Brysseliin palannut kirjeenvaihtaja heräili aluksi tajuamatta, missä oli. Hän uskoo, että alitajunta työstää keikkaa pitkään.\nBrysseliin iskut ovat heijastuneet pelkona ja terroriuhkana. Samoin kävi alkuvuonna. Vasta vähän aikaa sitten Stenroos huomasi, ettei enää pälyillyt metrossa.\n”Ja nyt tuli sitten tämä.”\nMaria Stenroos, Yle, Bryssel, Pariisi, terrori-isku, Bataclan\nValokuvausjärjestö Finnfoto kylpee rahassa, jota se ei ole saanut jaettua kuvaajille.\n"Politiikan toimittajat puhuvat liian vähän politiikan sisällöistä"\nVuoden journalistin Vappu Kaarenojan mielestä osa politiikan journalismista tuo mieleen urheilusivut.\nSometyö tehdään ”siinä sivussa” ja vapaa-ajalla – harva kaipaa korvausta\nJos sössii lehdistönvapauden, voi heittää hyvästit demokratialle\nKansalaisen kannalta on yhdentekevää, lopettaako journalisti työskentelyn ennakkosensuurin vai netissä käydyn vihakampanjan seurauksena, kirjoittaa Journalistin päätoimittaja Maria Pettersson.\n"Jos vaadimme, että freelancerit tekevät vain journalismia, palkkioiden on oltava isompia", sanoo Vuoden freelancer Jeanette Björkqvist\nEi näy, ei kuulu. Miltä tuntuu tehdä näkymätöntä työtä alalla, jolla kaikki on julkista?\nMaailma muuttuu vihamielisemmäksi toimittajia kohtaan\nSuomi nousi tänä vuonna sananvapaustilaston kakkoseksi, mutta entistä harvemmassa massa tilanne on hyvä tai tyydyttävä. Kymmenen viime vuoden aikana työnsä vuoksi on kuollut yli 700 journalistia.\nFreelanceriksi jääminen on heittäytymistä epävarmuuteen, jossa nirsous johtaa konkurssiin\nEnnen halusin tehdä ensisijassa yhteiskunnallisesti merkittävää ja lukijaa koskettavaa journalismia. Sittemmin on valjennut yrittäjän arjen totuus, kirjoittaa Lauri Rotko.\nAntaisit itse paremmat erätaukohaastattelut, Susanna Luikku\nAvun toimittaja Susanna Luikku tähtäsi jääkiekkoilijaksi, mutta päätyi urheilutoimittajaksi. Hän suhtautuu kriittisesti otteluiden erätaukohaastatteluihin.\nJournalismin opiskelijat tarkistivat EU-väitteitä: enemmistö ”sinne päin”\nEU-vaaleihin liittyvä projekti muistuttaa toimittajia tarkistamaan siteerausten faktat ja miettimään otsikoista syntyviä vaikutelmia.\nSlopa domedagsrubrikerna - verkligheten är tillräckligt alarmerandende\nKuvaajan ongelma: miten ottaa kiinnostavia kuvia festarikävijöistä lakia rikkomatta?\nFreelanceleikkaaja Maija Sutela, 40, etsii Hämeenkyrön kotitoimistossa otosten oikeaa tunnelmaa\nPäätoimittaja Jenny Halvari haluaa paikallislehden kiinnostavan myös matkailijoita\nKom till Afrika, här finns plats!\nNär det gäller den finska marknaden för Afrikanyheter behöver jag sällan konkurrera med någon, skriver Journalistens nya kolumnist Liselott Lindström, Afrikastringer för Yle.\nEi mitään muttia – vai sittenkin pari?\nVerbittömiä lauseita, mutta-sanalla alkavia virkkeitä, ja-sanan pois jättäviä listauksia. Kaikkia näkyy journalistisissa teksteissä jatkuvasti. Mutta saako näin tehdä, pohtii Ville Eloranta.\nKokoomus ja vihreät toimittajien suosiossa Twitterissä\nSijoitukset pelastivat Journalistiliiton kalliin vuoden\nPk-media, invandringskritik och andra ord\nVad finns inbyggt i begrepp som politisk korrekt (pk), islamisering, patriot eller i en valseger som liknas vid en tsunami, frågar Jeanette Björkqvist.\nHyvä juttu, ei kauppoja\nTuomo Pirttimaan juttukeikka Norjan vuonolle sujui kuin unelma, kunnes tuli aika kartoittaa aiheen virallista puolta.\nJournalistiliitto osti Ville Rannan Lokka -piirroksen\nYlioppilaslehti Aino joutuu tauolle\nToimittaja aikoo erota päätoimittajan vaaliehdokkuuden takia\nSanomalehti Pohjalaisen päätoimittajan ehdokkuus eduskuntavaaleissa hiertää toimituksen ja johdon välejä.\nNuoret haluavat reunoilta kovettunutta juustosämpylää siinä missä muutkin\nNuorten hupenevaa kiinnostusta ammattiyhdistysliikkeeseen selitetään usein joko sen imago-ongelmalla tai nuorten ideologisilla valinnoilla. Syy on kuitenkin muualla, kirjoittaa liiton opiskelijalähettiläs Martta Kallionpää.\nJournalistiliitossa kokeillaan, millaisia tuloksia eronneiden jäsenten takaisin houkutteleminen tuottaa, liiton tiedottaja Manu Haapalainen kirjoittaa.


Informaatio ja viestintäpalvelujen kasvu pysähdyksissä (3/2016) – Palta\nInformaatio ja viestintäpalvelujen kasvu pysähdyksissä (3/2016)\nLiikevaihdon kasvu on pysähdyksissä. Tulevaisuudenodotukset ovat parantuneet selvästi. Kasvu on syntynyt nuorissa pk-yrityksissä.\nInformaatio- ja viestintäpalvelujen liikevaihto pysyi heinä-syyskuussa edellisvuoden tasolla, mutta myynnin volyymi supistui 0,7 prosenttia, ennakoidaan Paltan ennusteessa. Vuoden 2016 viimeisellä neljänneksellä liikevaihdon ennustetaan supistuvan 0,2 prosenttia ja koko vuoden 2016 aikana keskimäärin noin 0,1 prosenttia edellisvuotisesta. Vaimea\nkasvu selittyy viime vuosina huimasti kasvaneen tietojenkäsittelypalvelujen liikevaihdon kasvun hidastumisella.\nTietotekniikka-alaa edustavan Teknologiateollisuuden suhdannekatsauksessa ennakoidaan tietojenkäsittelypalvelujen kasvun pysähtyneen: ”Viime kuukausien tilauskehityksen perusteella tietotekniikka-alan liikevaihdon arvioidaan olevan talvella samalla tai hieman alemmalla tasolla kuin vuotta aiemmin vastaavaan aikaan.”\nKasvu syntynyt nuorissa yrityksissä\nVuosien 2010–2016 liikevaihdon vuosimuutos on ollut keskimäärin 4,2 prosenttia. Siitä 3,0 prosenttiyksikköä on tuotettu nuorissa, alle viisi vuotta toimineissa yrityksissä. Kokoluokista liikevaihtoa ovat kasvattaneet pk-yritykset, mutta suurten yritysten kontribuutio on ollut negatiivinen.\nAlan yritysten odotuksia kuvaavan luottamusindikaattorin saldoluvut ovat selvästi vuoden takaista korkeammalla tasolla. Liikevaihdon kasvu on pelialan voimakkaasta kasvusta johtuen ollut vuosi sitten poikkeuksellisen suurta, joten toimialan kasvun ennakoidaan pysyvän maltillisena parantuneista odotuksista huolimatta. Pelialan kehitys on vaikeasti\nennustettavaa ja vaikuttaa merkittävästi toimialan liikevaihdon toteutuneeseen kehitykseen.\nInformaatio- ja viestintäpalvelutoimialojen kehityksessä on suuria eroja.\nMerkittävä osa informaatio- ja viestintäpalvelujen liikevaihdon keskimääräisestä kasvusta (+4,2 %) on syntynyt nuorissa yrityksissä.\nTeleviestintää lukuun ottamatta enemmistö informaatio- ja viestintäpalvelujen henkilöstöstä työskentelee pk-yrityksissä.


E-viisumin käyttöönotto Allegro-junissa ei todennäköisesti onnistu vielä tänä syksynä | Pohjalainen\nSTT-Kotimaa Julkaistu 17.09.2019 15:46 (Päivitetty 17.09.2019 15:46)\nVielä on epävarmaa pääseekö tänä syksynä matkustamaan Venäjälle e-viisumilla Allegro-junissa. VR:llä ei ole virallisesti vahvistettua tietoa asiasta.\n– Toivomme luonnollisesti, että Allegro olisi mukana e-viisumin käyttöönotossa, mutta asia on täysin Venäjän hallinnon käsissä ja odotamme edelleen heidän päätöstään, Julia Stolp VR:n viestinnästä kertoo STT:lle sähköpostissa.\nJunissa ei ole teknistä mahdollisuutta e-viisumien tarkistamiseen, koska Venäjän liikenneministeriö ei vielä ole ehtinyt toimittamaan laitteistoa, venäläinen uutislehti 47 news kirjoittaa. Laitteistoa tarvitaan lehden mukaan muun muassa kommunikointiin rajavartioiden kannettavien laitteiden kanssa, jotka sisältävät tietoa viisumeista.\nLopullista tietoa asiasta ei Suomen Pietarin-pääkonsulaatin mukaan ole saatu, mutta tämän hetken valossa näyttäisi siltä, ettei e-viisumia oteta ainakaan tänä syksynä käyttöön Allegro-junissa, konsulaatti ilmoitti Twitterissä tiistaina.\nLokakuussa julki lista e-viisumin hyväksyvistä rajanylityspaikoista\nElokuussa uutisoitiin, että Pietarin junien matkustajamäärät ovat kasvaneet lähes 20 prosenttia viime vuodesta.\nViisumi Venäjälle maksaa tällä hetkellä 70–80 euroa matkatoimistosta hankittuna. Helsingistä lähtee päivittäin neljä Allegro-junavuoroa Pietariin, vuodessa lähes 1 500 vuoroa. Junat omistaa Karelian Trains Oy.


ammattiurheilu Archives - Vaahteraliiga\nHienoja CFL-uutisia Kyeille ja Sagnelle\n24/03/2020 24/03/2020 - by SAJL\nKanadan ammattilaisliiga CFL ilmoitti vain kaksi viikkoa sitten peruuttavansa uusien pelaajien Combine tapahtuman Torontossa. Kaksi koronaviikkoa viisaampana kanadalaiset kertovat järjestävänsä sittenkin Combinen ensi tilassa, kun tieto sarjojen käynnistymisaikataulusta on varmistunut.\nKoronavirus on tuonut synkkiä varjoja myös Chris Mulumban ammattilaishaaveen ylle. Odotettu Combine-tapahtuma peruutettiin, mutta pelaajat taistelevat paikasta NFL-joukkueiden harjoitusvahvuuteen digitaalisten tallenteiden avulla. Suomen maajoukkuepelaaja Chris Mulumba valittiin joulukuussa 2019 NFL:n …